maNos anTonaRos: Σταματείστε πιά!\nΉ κάποιον τον κράζεις ή δεν τον κράζεις.\nΗ είσαι ανώνυμος ή δεν είσαι.\nΉ έχεις nickname ή δεν έχεις.\nΉ τον κράζεις σαν ΚΗΒ\_G78 ή ως Μάνος Αντώναρος...\nΛίγο από το ένα και λίγο από το άλλο ΔΕΝ ΕΧΕΙ.\nΛίγο έγκυος, δεν γίνεται.\nΤην ξέρω την ιστορία και με λεπτομέρειες.\nΟμως τί να γράψω; Κατα ποιού να γράψω, όταν η καταγγελία φιλοξενείται σε blog του Manifesto και ο ίδιος καταγγέλων γράφει ένα κα-τα-πλη-κτι-κό κείμενο (είναι έτσι κι αλλιώς καταπληκτικός άνθρωπος) αλλά ΟΝΟΜΑΤΑ δεν λέει.\nΤον φωτογραφίζει, αλλά ονόματα δεν λέει.\nΟΚ! Ξέρω πολύ καλά τί έγινε και το ΑΠΕΧΘΑΝΟΜΑΙ που έγινε.\nΠες μου τώρα φίλε μου, πώς να σε υποστηρίξω;\nΜόλις πω την πρωτο όνομα θα με τρελλάνουν στη μήνυση. Ξέρεις πώς το περιμένουν;\nΠριν μόλις λίγες μέρες έγραφα ότι είμαι εκπαιδευμένος για να μην γράφω μηνύσιμα... άλλωσε δεν ήρθα εδώ ούτε για να προσταέψω κάποιον, αλλά ούτε και για κράξω ανθρώπους.... και όταν το κάνω, παίρνω ακέραια την ευθύνη.\nΨιλοβαρέθηκα με όλους μας που γράφουμε ένα εμπνευσμένο κομμάτι συμπαράστασης και μετά συνεχίζουμε την ημερολογιακή μας καταγραφή.\nΛυπάμαι που το λέω, αλλά δεν βλέπω το διαδίκτυο σαν γειτονίτσα, ούτε ως μπουρδέλο, αλλά σαν την ατμόσφαιρα γύρω από τον πλάνήτη.\nΑν τον απέλυσαν τον Δημήτρη Γαλάνη για τους λόγους που σαφέστατα περιγράφει- και δεν έχω κανέναν απολύτως λόγο να μην τον πιστεύω- πρόκειται περί αθλιότητας και αυτών που τον κατήγγειλαν και αυτών που το έπραξαν.\nΘέλετε να αντισταθούμε στ’ αλήθεια;\nΉ θέλετε να παίξουμε τίς κουμπάρες;\nΑς γράψουμε όλοι μας ... όχι μόνο 30.... ένα e-mail (ο καθένας ένα δίκο του) και να το στείλουμε ταυτόχρονα στην κυβέρνηση, στην Βουλή, στον Πρωθυπουργό, στον Ρουσόπουλο, στον Παπανδρέου που αγαπάει το Ιντερνετ, στους διευθυντές των καναλιών, στην ΕΡΤ, στον αδελφό μου (που επίσης αγαπάει το Ιντερνετ)...στους πρέσβεις... όπου μπορούμε και αποφασίσουμε.... Κάθε μέρα.... 1.000 άνθρωποι e-mail… επί μία εβδομάδα... επί ένα μήνα... σιγά το πράγμα... ενα send είναι... αμα του γεμίζεις όμως κάθε μέρα το inbox κάποιος θα αντιδράσει....\nΤο ξανάπα και πριν απο μερικές μέρες.\nΣτο διαδίκτυο είμαστε... αυτό υπερασπιζόμαστε... δεν δουλεύουμε στην Εθνική Τράπεζα ή στην ΔΕΗ....να γράφουμε αναμεταξύ μας φλογερά κείμενα...αν είναι έτσι να νιώσω κάτι σαν e-Ρήγας Φ-eραίος.\nΑν θέλετε να το πολεμήσουμε μαζί κι εγώ...\nΑν είναι όμως να κυνηγάμε φαντάσματα.... μάλλον βαριέμαι.\nΕπειδή όμως η στηριξη μου είναι αληθινή γιατί ο κ. Γαλάνης είναι πραγματικός κύριος , θέλω απλώς να γράψω μια ιστορία (την έχω ξαναγράψει μια φορά) ως ηθικό δίδαγμα (τουλάχιστον) για μένα.\nΠριν απο μία12ετία δούλευα στο «Εθνος» με διευθυντή τον μακαρίτη τον Λυκούργο Κομίνη. Σπουδαίος δημοσιογράφος και εφημεριδάς και πολύ σκληρός. Μου’χω δώσει λοιπόν να γράφω μια καθημερινή στήλη με τίτλο «Το Ημερολόγιο των Διασήμων».\nΕγραφα σύμφωνα με την επικαιρότητα ημερολόγια που θα μπορούσαν να είχαν γράψει οι άνθρωποι της εποχής. Ηταν μια προσπάθεια «οπτικής» γραφής. Ο Μητσοτάκης, έλεγε: τί να κάμομεν άλλωστε;» , ο Ανδρέας Παπανδρέου «Τί μου λες!!!» και το ημερολόγιο της Ρούλας Κορομηλά ήταν… ανορθόγραφο. (εκείνη την εποχή γινόταν μεγάλη κουβέντα για το άν μιλάει ιταλικά... πώς είναι τα ελληνικά της κ.λ.π.)\nΜια μέρα με φωνάζει ο Κομίνης στο γραφείο του.\nΚαθόταν πίσω από το γραφείο του. Κατέβασε τα γιαλιά του και μου είπε χωρίς περιστροφές:\n-Τι έχεις με τη Ρούλα Κορομηλα;\n-Σας διαβεβαιώνω. Αντιθέτως έχω καλή γνωμη γι’ αυτην ώς άνθρωπο. Με έχει προσκαλέσει σπίτι της και ήταν πολύ φιλόξενη. Κάθε άλλο , κ. Διευθυντά... απλώς είναι στην επικαιρόητα. Εγινε κάτι;\n-Ναι, με πήρε τηλέφωνο και διαμαρτυρήθηκε.\nΤου γύρισα την πλάτη πολύ εκνευρισμένος και ετοιμάστηκα να βγω όταν τον άκουσα να μου λέει δυνατά και καθαρά:\n-Τώρα τσάκισέ την!\n-Επειδή τηλέφώνησε σε μένα κι όχι σέ σένα!\nΝομίζω ότι είναι η μεγαλύτερη στηριξη που ένιωσα ποτέ και γι’ αυτο τιμώ την μνήμη του.\nΘυμίζω επίσης ότι ο Λυκούργος Κομίνης δημοσιογραφία έμαθε στον ΔΟΛ, που πάντοτε ήταν ΠΟΛΥ ΜΕΓΑΛΟ ΣΧΟΛΕΙΟ.\n(Για την ιστορία: Δεν την τσάκισα την Ρ.Κ. Αντιθέτως ξέσφιξα την θηλειά. Αυτό που ήθελα το’χα πάρει. Και την ευχαριστώ γι’ αυτό!)\nPosted by manosantonaros at 3:07 μ.μ.\nMπορεί ο ΔΟΛ να είναι μεγάλο σχολείο και να τον έχουν τιμήσει με την συνεργασία τους δημοσιογράφοι σαν τον Κομίνη και τον Καραπαναγιώτη, αλλά ταυτόχρονα συνεργάζεται και με τον ...Λάλα, που δεν αρκέστηκε στα έντυπα και στο ραδιόφωνο αλλά μετέφερε -έναντι υψηλής αμοιβής - την αισθητική του μέσω της κρατικής τηλεόρασης, σε ένα τόσο γελοίο τηλεοπτικό εξάμβλωμα, που θα το ζήλευε η κάθε trash tv.\nΌσο για τον αδελφό σου, καλύτερα να μην του δείξεις το μόνιτορ... άστον να νομίζει ότι και οι bloggers ξέρουν να εκτιμούν την αξία του ίντερνετ και ότι το "αγαπάνε" κι αυτοί.\nΕιλικρινά δεν ξέρω τί σε κάνει να πιστεύεις ότι οι διαμαρτυρίες μας περιορίζονται μόνο στα ποστ που σηκώνουμε. Οτι δηλαδή δεν στέλνουμε mail, δεν βοηθάμε, δεν τρέχουμε.\nΕπίσης, όταν χρειάστηκε γράψαμε όλοι επώνυμα (στο μπλογκ με τις υιοθεσίες) και τέλος πάντων είναι πανεύκολο ο καθένας να μάθει ποιοί είμαστε. Σιγά που κρυβόμαστε ή φοβόμαστε να πούμε τα ασήμαντα ονοματάκια μας.\nΜάλλον έχεις σχηματίσει λάθος εντύπωση για το blogging.\nΟχι κύριε Αντώναρε. Αν θέλουμε να βοηθήσουμε τον κ. Γαλάνη, και δεδομένου ότι το editorial της Lifo ήταν άδικο και συκοφαντικό, (ποτέ δεν αποκαλύφθηκαν προσωπικές πτυχές του Σ.Τ. στο blog του μανιφέστο, ούτε σχόλια για τον τόπο εργασίας του), θα πρέπει να πάμε μάρτυρες υπεράσπισης στο δικαστήριο που ο κ. Γαλάνης ΔΙΚΑΙΑ θα υποβάλλει στον κ. Τσαγκαρουσιάνο.\nΟ μανιφάστο ήταν από τα λίγα, για να μην πω, το μόνο αξιοπρεπές άτομο της μπλογκόσφαιρας, που είχε ένα επίπεδο έκφρασης και σκέψης. Του οφείλουμε να μην είμαστε κότες - επιτέλους.\nΣΙΧΑΜΕΡΟ ΠΡΑΓΜΑ Η ΠΟΥΣΤΙΑ ΣΙΧΑΜΕΡΟ ΠΡΑΓΜΑ Η ΠΟΥΣΤΙΑ\nΚαι σαν γειτονίτσα τόχω πάρει λίγο εγώ όλο αυτό που γίνεται και σαν μπουρδέλο.\nΟύτε με χαλάει, ούτε με τρομάζει.\nΑν χρειαστεί όμως - και κρίνω πως είμαι χρήσιμη,\nΛουκέρη Ελένη (σιγά...)\nΓιατί θα πρέπει να ασχολούμαστε εδώ με τις κατινιές που διαδραματίζονται σε άλλα μέσα; Δεν μας γαμείτε ψηλά καπέλα κι εσείς και τα κόπλεξ σας.\nΚυριε Αντωναρε συμφωνω.\nΟργανωμενη και σοβαρη αντιδραση ειδαλλως δεν διαφερουμε σε τιποτα απο τα τηλεκαφενεια.\nΜε εκνευριζει η αντιμετωπιση "καθε θαυμα τρεις ημερες"\nΕπισης η κοπελα της τελευταιας φωτογραφιας εχει κυτταριτιδα.\nsymfnw( signwmi gia ta greeklish ta paixe to pc) prepei na antidroume sintetagmena kai se katastaseis logokrisias alla kai se katastaseis pou merikoi bloggers ektroxiazontai kai sikofantoun .. oute logokrisia oute laspi ston anemistira\nΜάνο ξέρεις πως σε αυτά τα οργανωμένα είμαι κάπως δύσπιστος, όπως επίσης και στο οτι ο όρος "bloggerS" μου κάθεται κάπως στραβά και μαντρωμένα, μιας και θεωρώ πως ο καθένας μας είναι πολλαπλάσιες φορές διαφορετικός απ' όσο ο κοινός τρόπος χρήσης του μέσου μας. Δεν γράφουμε όλοι με τους ίδιους "κανόνες", για τους ίδιους λόγους, από την ίδια οπτική γωνία, κ.ο.κ. Και τέλος πάντων δεν πιστευω απόλυτα το οτι το μέσο αυτό μπορεί να αλλάξει κάτι στην κοινωνία μιας και είμαστε μια ελίτ ακόμα που απολαμβάνει το αγαθό του διαδικτύου καιόχι όλη η κοινωνία ή τέλος πάντων ένα σεβαστό κομμάτι της. Εγώ ας πούμε, φύσιν συναισθηματικός και μαλάκας πρώτης γραμμής, κράζω, διαμαρτύρομαι, ανορθωγραφώ και κάνω πλάκες αλλά δεν διεκδικώ τίποτα περισσότερο από τον εαυτό μου στην διαδικτυακή κοινωνία. Εχω τη γωνιά μου στο χάος, και όποιος θέλει να με δεί με είδε -και πολύ θα τον χαρώ που θα τον δώ και 'γω. So fuckin simple. Άλλωστε δε σου κρύβω πως έχω αρχίσει και πιστευω όλο και περισσότερο στη βία παρά στην "πολιτισμένη" συζήτηση-παραμύθι (που δε βγάζει πουθενά ως αποτέλεσμα παρα μόνο διαιωνίζει ένα πρόβλημα), και αυτό με ανησυχεί αρκετά τωρα που το σκέφτομαι. Πλάτιασα και δεν είναι της παρούσης....\nΣήμερα όμως διαβάζοντας τον Manifesto, συγκλονίστηκα με την τροπή που πήραν τα πράγματα -αν και σε τηλεφωνική επικοινωνία που είχα με τον Δημήτρη το πρωί της Πέμπτης του εξέφρασα την ανυσηχία μου ως προς την πρόθεση του Τσαγκαρουσιάνου να γράψει σε 90.000 φύλλα για το πού δουλεύει- και αηδίασα με το ΠΟΣΟ ΚΑΚΟΣ ΜΠΟΡΕΙ ΝΑ ΕΙΝΑΙ ΕΝΑΣ αΝΘΡΩΠΟΣ. Και στο κάτω κάτω της γραφής ο Δημήτρης είναι Φίλος μου και να πάει να γαμηθεί όποιος του έκανε αυτό το κακό.\nΑντιλαμβάνομαι τις αναστολλές σου για το μη κράξιμο -και ξέρω πολύ καλά πως δεν είναι δειλία αλλά έλλειψη ολοκληρωμένης εικόνας κατάστασης και "στόχου"- μα η παραβολή σου είναι αρκετή για να καταλάβει μικρό παιδί τι θες να πεις, πόσο δε μάλλον αυτοί που θα έπρεπε να αντιληφθούν το μέγεθος της βλακείας που έπραξαν. Δεν χρειάζεται περισσότερο outing αυτή τη στιγμή.\nΑnnita artois.... Συμφωνώ μαζί σου και νομίζω και συ ότι θα συμφωνήσεις ότι ένα σχολείο κρίνεται από το πόσους καλούς μαθητές βγάζει και όχι αν έχει 2-3 αποτυχίες. Ετσι δεν είναι;\nXpsilikatxoy _ allmylife.... Σας ευχαριστώ και τις δυό από τα βάθη της καρδιάς μου, που αποδείξατε πόσο σπουδαίες είστε και πόσο φίλες μου. Λέω απλώς εδώ και αρκετό καιρό, ότι έχουμε στα χέρια μας ένα μέσον, που μπορεί (ΜΠΟΡΕΙ) να μας βοηθήσει να βοηθήσουμε. Δεν επιμένω... Μπορεί στο κάτω-κάτω να κάνω και λάθος. Ομως να’στε σίγουρες και οι δυο τώρα που δώσατε τα ονόματα σας, ότι η δυναμή σας πολλαπλασιάστηκε. Ξέρετε τί είναι αυτο που με ανησυχεί; Το να γράφεις πίσω από ένα nickname είναι πραγματική ηδονή...όμως έχει το μειονέκτημα να μην μπορείς να αμυνθείς στα ίσα, όταν σου επιτεθούν.\nrenton... είπα κάτι αντίθετο; Αν είπα, συγγνώμη μάλλον δεν το εξέφρασα σωστά.\nMαύρε Γάτε... Εμ.,.. Εμ... Ενας φίλος μου έλεγε, αν δεν θες να χάσεις ένα στοίχημα στο μπάσκετ, το πιο σίγουρο είναι να μην παίξεις μπάσκετ. Το ίδιο ακριβώς και με την πουστιά, που είναι όντως σιχαμένο πράγμα.\nAlitovios, misirlou oubliez ...Στην καρδιά μου μιλάτε αδελφια μου...\nMisirlou μου, θα σε παρακαλούσα να μην με αποκαλείς «κύριε Αντώναρε» πρώτον γιατί μου’ρχεται στο μυαλό το “κεριά και λιβάνι» και δεύτερον και βασικότερον, υπόθεσε ότι το manosantonaros είναι … nickname και ο πραγματικός Μ. Αντώναρος δεν έχει ιδέα...\nΧαχαχαχαχαχαχαχα! Πλάκα δεν έχει...\nParanoic... Δεν είναι εύκολο να συντονίσεις ανθρώπους και στο φινάλε, είμαι ο τελευταίος (και ο πλέον) ακατάλληλος για να το κάνω.\nKaltsovrako ... Η πολλαπλασια διαφορετικότητα μας σε συνδυασμό με τον κοινό τρόπο χρήσης του μέσου, συμφωνώ μαζί σου ότι είναι δύσκολο μείγμα... όμως και συ θα συμφωνήσεις ότι αυτη η πολυπλοκότητα κάνει το μέσον ανίκητο. Οπως επίσης ξέρεις ότι όσοι αγαπηθήκαμε εδώ μέσα αναμεταξύ μας, αγαπηθήκαμε επειδή ακριβώς ο ένας γράφει διαφορετικά από τον άλλον.\nΤωρα για τον Δημήτρη.\nΧαιρετίζω με συγκίνηση, e-φιλόσοφέ μου (θυμάσαι;) την φράση σου :\n«Και στο κάτω κάτω της γραφής ο Δημήτρης είναι Φίλος μου και να πάει να γαμηθεί όποιος του έκανε αυτό το κακό.»\nΕίμαι σημαιοφόρος της απόψης: Ο φίλος των φίλων μου είναι φίλος μου και ο εχθρός των φίλων μου, εχθρός μου. Και ισχύει 100% και για την προκειμένη περίπτωση.\nΕμένα ο Δημήτρης δεν είναι φίλος μου με την έννοια που είναι δικός σου, αλλά ξέρεις πόσο χαρά και κάνω κάθε φορά που είναι να συναντηθούμε μαζί του. Οπως έγραψα και στο ποστ μου είναι κύριος, έχει άποψη, αισθητική και λατρεύω το γεγονός ότι βλέπει τον κόσμο εντελώς δφιαφορετικά από ο,τι εγώ.\nΟσο για το τελευταίο, σ’ ευχαριστώ που έπιασες το πνεύμα μου... θα έλεγα μόνο να αλλάξεις τη λέξη «ανταστολές» με τη φράση «είμαι πιο προσεκτικός».\nΤρελλαίνομαι να γράφω τα πράγματα με το όνομα τους, αρκεί τα πράγματα να έχουν όνομα. Kαι εγώ το όνομα του Στάθη Τσαγκαρουσιάνου –που δεν του οφείλω τίποτε απολύτως- δεν το είδα πουθενά να το γράφει ο καταγγέλων. Αλλωστε είμαι της γνώμης ότι ο καθένας μπορεί να γράφει ό,τι του κατέβει στο editorial του, είτε οπουδήποτε άλλου. Αν δεν σ’ αρέσει καν’του μήνυση, σφακτείτε σαν κατίνες στα παράθυρα ή στα blogs, πλάκωσε τον στα κλωτσίδια... Kαι για μένα έχουν γράψει στο Lifo. Δεν συμφωνώ καθόλου με αυτά που γράψανε, αλλά αφού αυτό πιστεύουν με γειά τους με χαρά τους. Δεν απάντησα ποτέ, δεν τους έκραξα από το blog μου, πρώτον γιατί στα παπάρια μου και δεύτερον γιατί αυτο δεν θα αφορούσε καθόλου αυτούς που με διαβάζουν (όπως πολύ σωστά λένε ο alitovios και η misirlou). Ασε που μου’χει απαγορέψει ο γιατρός μου να εκνευρίζομαι.\nΣυνεχίζω κανονικά να τους διαβάζω, όπου τους βρίσκω και αυτούς και την Athens Voice, επειδή πολλές φορές γουστάρω αυτά που διαβάζω και επειδή λατρεύω τα έντυπα πόλης.\nΔημοσιογραφικά –όποιον ενδιαφέρει- πιστεύω ότι αυτά τα περιοδικά «δείχνουν», αποκρυπτογραφούν την πόλη. Δεν την εξουσιάζουν.\nΚaltso, ευχαριστώ που μου έδωσες την ευκαιρία να πώ πράγματα που δεν χωρούσαν στο ύφος του post μου.\nΑυτό, "Και τέλος πάντων δεν πιστευω απόλυτα το οτι το μέσο αυτό μπορεί να αλλάξει κάτι στην κοινωνία μιας και είμαστε μια ελίτ ακόμα που απολαμβάνει το αγαθό του διαδικτύου καιόχι όλη η κοινωνία ή τέλος πάντων ένα σεβαστό κομμάτι της." με ίδια η διαφορετικά λόγια στο είπα κι εγώ στο προηγούμενο ποστ σου, στο είπε δεύτερος είμαι σίγουρη ότι το ξέρεις κι ας μη το λαμβάνεις υπόψη. Κοίτα. Κατά την άποψή μου το μέσον ανήκει στα νιάτα, από κει και πέρα καλό που μπορεί ο καθένας μας να λέει τα δικά του, με όποιο τρόπο, έντεχνο ή όχι, πολιτικο η α πολιτίκ θέλει να τα εκφράσει. Όντως δεν είμαστε κανένα ομοιόμορφο συμπαγές σύνολο αυτό δα μας έλειπε, παρουσία όμως μπορούμε να έχουμε αν και όταν οι περιστάσεις το απαιτήσουν, στη διαθεσή του κάθε άμεσα ενδιαφερόμενου προς έμπρακτη συμπαράσταση και το δικό μου όνομα, νομίζω δεν το έχω κρατήσει μυστικό κι όχι μόνο το όνομα, αλλά ολόκληρη εγώ αυτοπροσώπως.\nψιτ μάγκες, η κόρη μου πρέπει να γράψει μια εργασία για την τεχνολογία, σε μια ιστορική διαδρομή της που νά χει και φωτογραφίες, ρίχτε κανένα παθ εδώ πέρα.


Από τον Χρήστο Καραδημήτρη, 31/03/2014\nΈνα tribute album που τιμά την μνήμη του μεγάλου κοντού\nΔεν υπάρχει καμία απολύτως ανάγκη να ψάξουμε τους λόγους πίσω από το εν λόγω tribute άλμπουμ, για το οποίο έσπευσαν να δηλώσουν παρόντες πολλοί και σπουδαίοι μουσική της μουσικής που αγαπάμε. Νέοι και παλιοί, παλιοί rockers ή νέοι metallers. Βλέπετε, ο Ronnie James Dio υπήρξε ταυτόχρονα επιδραστικός και αγαπητός όσο λίγοι. Ίσως περισσότερο από τον οποιοδήποτε. Αυτή η καθολική αποδοχή είναι εμφανής και στο τρίτο (αν δεν μου διαφεύγει κάποιο επίσημο tribute άλμπουμ για τον κοντό). Μόνο που αυτή τη φορά το επίπεδο των συμμετεχόντων επισκιάζει κάθε προηγούμενη προσπάθεια.\nΠώς να μην ενθουσιαστείς στην προοπτική αυτού του άλμπουμ όταν ανάμεσα στους συμμετέχοντες βρίσκονται ονόματα όπως αυτά των Metallica, του Rob Halford, των Scorpions ή ακόμα και της σύμπραξης των Motörhead με τον Biff Byford των Saxon. Ή όταν η νέα γενιά δηλώνει δυναμικά παρούσα μέσω του Corey Taylor (Slipknot, Stone Sour), των Halestorm ή των Killswitch Engage. Μήτε είναι καθόλου αμελητέα η συμμετοχή του τρομερού Jack Black με τους Tenacious D, καθώς κανείς δεν πρέπει να υποτιμά την συνεισφορά του στο να μαθευτεί η σπουδαιότητα του Dio σε χώρους εκτός της μουσικής (μας) κοινότητας. Κερασάκι στην τούρτα, μια ακυκλοφόρητη σύνθεση εν ονόματι "This Is Your Life" με τον Dio στη φωνή, για να μας θυμίσει πόσο μας έχει λείψει ήδη.\nΌπως συμβαίνει σε κάθε tribute άλμπουμ, υπάρχουν μερικές καταπληκτικές εκδοχές (είτε λόγω απόδοσης, είτε λόγω διαφοροποίησης), κάποιες απλά καλές επανεκτελέσεις και κάποιες αποτυχημένες απόπειρες που καλό θα ήταν να είχαν αποφευχθεί. Και πάντα θα υπάρχουν αυτοί που θα λένε πως καμία διασκευή δεν μπορεί να φτάσει την αυθεντική σύνθεση, ιδιαίτερα σε τέτοια διαχρονικά τραγούδια, λες κι αυτό είναι το νόημα της διασκευής.\nΠάμε λοιπόν να τα δούμε ένα προς ένα πριν βγάλουμε ένα συνολικότερο συμπέρασμα.\n1. Anthrax - Neon Knights: Οι Anthrax επέλεξαν ένα σπουδαίο τραγούδι που δείχνει να τους ταιριάζει. Το «επιμετάλλωσαν» κάπως, όπως αναμενόταν και το αποδίδουν αρκετά πιστά στην αρχική του μορφή, με τον Belladonna να αποδίδει πολύ καλύτερα από ό,τι περίμενα. Αξιοπρεπές.\n2. Tenacious D - The Last In Line: Το υπέρτατο δίδυμο των Jack Black και Kyle Gass επέλεξε ένα εκ των πιο γνωστών τραγουδιών της προσωπικής καριέρας του Dio και τα κατάφερε μια χαρά. Οι trademark ακουστικές τους κιθάρες στην εισαγωγή, το πάθος στην ερμηνεία του Black και το παιχνιδιάρικο solo με τον «άκυρο» ήχο είναι τα μικρά στοιχεία που προσέθεσαν, σε μια κατά τα άλλα απλή απόδοση του τραγουδιού. Ως fan των D, το ευχαριστήθηκα.\n3. Adrenaline Mob - The Mob Rules: Η διασκευή των Adrenaline Mob στο "Mob Rules" δεν είναι καινούργια, καθώς προέρχεται από το πρώτο EP της μπάντας (με τον Mike Portnoy στα τύμπανα). Ο Russell Allen είναι ανάμεσα στους τρεις-τέσσερις τραγουδιστές που μπορούν να προσεγγίσουν τη φωνή του Dio καλύτερα από τον καθένα (ένας ακόμα είναι ο Jorn Lande) και οι Mob έχουν προσδώσει μια τραχύτητα και δύναμη στην σύνθεση που συνολικά είναι ok, αλλά όχι τίποτα συγκλονιστικό.\n4. Corey Taylor - Rainbow In The Dark: Ο Corey ο Taylor είναι εκ των σπουδαιότερων σύγχρονων τραγουδιστών και δεν δυσκολεύεται να αποδώσει περίφημα και το "Rainbow In The Dark" από το "Holy Diver". Όντας μεγάλος οπαδός των φωνητικών δυνατοτήτων του, ευχαριστήθηκα πραγματικά την ερμηνεία του, ενώ εξαιρετική δουλειά έχει γίνει από τον κιθαρίστα των Steel Panther, Satchel (με τις μελωδίες των πλήκτρων να παίζονται στην κιθάρα) και τον συνοδοιπόρο του Taylor στους Stone Sour, Roy Mayorga, πίσω από τα τύμπανα.\n5. Halestorm - Straight Through The Heart: Έτυχε να είμαι παρών στην πρώτη εμφάνιση των Halestorm μετά το κερδισμένο Grammy όπου έπαιξαν ζωντανά την εν λόγω διασκευή και ανακοίνωσαν πως θα την κυκλοφορούσαν κάποια στιγμή σε άλμπουμ διασκευών. Η Lzzy Hale έχει ένα απίστευτο φωνητικό ταλέντο και εύρος που της επιτρέπει να τραγουδάει εντυπωσιακά ό,τι θέλει και γενικά η απόδοση δίνει μια πιο σύγχρονη χροιά (λόγω παραγωγής) στη σύνθεση. Αξιόλογη προσπάθεια, αλλά σε σχέση με τις κλασσικές metal διασκευές (όπως και αυτή στους Judas Priest στο τελευταίο EP τους) τους ταιριάζουν λιγότερο σε σχέση με άλλες.\n6. Motörhead with Biff Byford - Starstruck: Σημαντική σύμπραξη, πραγματικών θρύλων αυτής της μουσικής, που παίρνει την σύνθεση των Rainbow και τη φέρνει στα μέτρα τόσο του ύφους των Motörhead, όσο και της φωνής του Biff. Έχει ενδιαφέρον και δεν μπορώ να πω ότι δεν είναι άρτια, αλλά προσωπικά κάτι δε μου κάθεται καλά στη χημεία μεταξύ της εν λόγω σύνθεσης και των εν λόγω μουσικών.\n7. Scorpions - The Temple Of The King: Από τις διασκευές που είχα πραγματικά την περιέργεια να ακούσω και ομολογώ πως με εξέπληξε ευχάριστα. Ό,τι και να λέει κάποιος για τους Scorpions, πρώτον είναι μάστορες στο να αποτυπώνουν τον ήχο τους και ο Meine έχει τόσο χαρακτηριστική όσο και αναλλοίωτη φωνή και ερμηνεία. Παίρνουν μια μπαλάντα (μα φυσικά) και τη φέρνουν στα μέτρα τους, διαφοροποιώντας την τόσο, όσο πρέπει. Εξαιρετική προσέγγιση οφείλω να ομολογήσω. Θα πρότεινα να ψάξετε και την ακόμα πιο διαφοροποιημένη και πολύ ενδιαφέρουσα εκδοχή των Angel Dust στο εν λόγω τραγούδι.\n8. Doro - Egypt (The Chains Are On): Η εν λόγω διασκευή υπήρχε στο "Holy Dio" tribute άλμπουμ που κυκλοφόρησε το 2000, με επίσης σημαντικές συμμετοχές. Η εκδοχή της Doro στο "Egypt" ήταν εκ των λιγότερο καλών και πιο άνευρων που είχε το CD και το ίδιο ισχύει και εδώ. Καλά το λέει, αλλά όχι αρκετά καλά για να προσφέρει κάτι ουσιαστικό ή διαφοροποιημένο σε σχέση με την σπουδαία αυθεντική σύνθεση. Αν ζούσαμε σε ένα δίκαιο κόσμο από εκείνο το tribute άλμπουμ θα έπρεπε να επιλεχθεί η σπουδαία απόδοση του "Children Of The Sea" από τους Jag Panzer. Ή οι Fates Warning ή οι Blind Guardian κλπ.\n9. Killswitch Engage - Holy Diver: Η τρίτη κατά σειρά (και τελευταία) περίπτωση που η εκτέλεση είχε ήδη κυκλοφορήσει στο παρελθόν έρχεται από τους Killswitch Engage για το "Holy Diver" και για όσους δεν γνωρίζουν έχει μπει ήδη ανάμεσα στις καλύτερες διασκευές ever. Σπάνια μια κλασική metal σύνθεση έχει προσαρμοστεί τόσο άρτια σε μια τέτοια εκδοχή, με τους Killswitch Engage να το έχουν οικειοποιηθεί πλήρως και τον πρώην (πλέον) τραγουδιστή τους, Howard Jones, να δίνει ρέστα. Αν δεν σας ανήκει ούτε ένα από τα δέκα εκατομμύρια views του ΕΠΙΚΟΥ video clip, μπείτε να το δείτε τώρα!\n10. Glenn Hughes - Catch The Rainbow: Ο Glenn Hughes με μερικές παλιοσειρές από την μπάντα του Dio παρέα του αναλαμβάνει να δώσει την δική του bluesαριστή ερμηνεία στο κλασικό "Catch The Rainbow" από το ντεμπούτο των Rainbow. Δεν δυσκολεύεται να περάσει το στίγμα του, με τα ξεχωριστά σπασίματα της φωνής του, αλλά προσωπικά νιώθω ότι το παρακάνει και χωρίς να είναι τόσο κακή συνολικά, είναι μια από τις διασκευές που δεν προσφέρουν και πολλά στο σύνολο.\n11. Oni Logan, Jimmy Bain, Rown Robertson, Brian Tichy - I: Περίεργη επιλογή το "I" από το ίσως και λίγο αδικημένο σε γενικές γραμμές "Dehumanizer". Ο επί πολλά έτη συνοδοιπόρος του Dio στο μπάσο Jimmy Bain, μαζί με τον Oni Logan (Lynch Mob, Racer X) και δύο ακόμα παλιοσειρές αποδίδουν μάλλον αδιάφορα, ένα από τα τραγούδια που δεν θα έλεγε κανείς πως ξεχωρίζουν στην μεγάλη πορεία του κοντού. Τίποτα το ιδιαίτερο για να σταθεί κάπως.\n12. Rob Halford - Man On The Silver Mountain: Δεδομένων των προσδοκιών, εδώ έχουμε την μεγαλύτερη απογοήτευση της εν λόγω συλλογής. Τελείως πεζή και διεκπεραιωτική απόδοση του "Man On The Silver Mountain" από τον Metal God, με τη διπλή φωνητική γραμμή στο refrain να είναι ως και εκνευριστική. Ούτε μουσικά οι Vinny Appice, Doug Aldrich, Scott Warren και Jeff Pilson κάνουν κάτι που να αξίζει αναφοράς.\n13. Metallica - Ronnie Rising Medley: Εδώ καθόμαστε όλοι προσοχή και υποκλινόμαστε στους Metallica για μια ακόμα φορά. Όταν οι Metallica θέλουν τότε είναι οι καλύτεροι σε ό,τι κάνουν και προς τέρψιν μας εδώ είχαν κέφια (σε αντίθεση με την τελευταία απόπειρα για τους Deep Purple). Στο μυαλό έρχεται αυτόματα το εκπληκτικό "Mercyful Fate", μιας και εδώ κάνουν ένα medley από τραγούδια των Rainbow στηριζόμενοι κυρίως στο "Rising" με μέρη από τα "Tarot Woman" και "Stargazer", ενώ πριν κλείσουν με ένα μικρό μέρος του "A Light In The Black" περνάνε από το "Kill The King". Ο ήχος, οι διαφοροποιήσεις, οι διπλές κιθάρες, τα φωνητικά του James όλα είναι γαμάτα, στην καλύτερη στιγμή αυτής της συλλογής.\n14. Dio - This Is Your Life: Μία ξεχασμένη σύνθεση από το "Angry Machines" του Dio, που έχει περισσότερο συναισθηματική παρά μουσική αξία. Από την άλλη, δεν νομίζω πως θα ήθελα να δω κάποιο «κοντινό» του πρόσωπο να βρίσκει ξαφνικά ακυκλοφόρητο υλικό...\nΣυνολικά, πρόκειται για ένα tribute άλμπουμ που έχει λόγο ύπαρξης, κυλάει όμορφα και προσφέρει μερικές εναλλακτικές προσεγγίσεις σε τραγούδια που περισσότερο ή λιγότερο όλοι οι φίλοι της μουσικής αυτής αγαπάμε. Κάποιες ξεχωρίζουν (Metallica, Corey Taylor, Killswitch Engage, Scorpions) κάποιες είναι απλά ok (Adrenaline Mob, Anthrax, Halestorm, Tenacious D) και κάποιες είναι λιγότερο καλές (Doro, Rob Halford) αλλά το συνολικό πρόσημο μένει σταθερό.\nΤο "This If Your Life" αποτελεί μια αξιοπρεπέστατη δουλειά, που υποστηρίχτηκε από σπουδαία ονόματα και προσθέτει μερικές ακόμα διασκευές στις πάμπολλες που έχουν γίνει σε τραγούδια που έχει ερμηνεύσει ο Dio. Κυρίως, μπορεί να λειτουργήσει ως ενημέρωση της νέας γενιάς αναφορικά με τη σημαντικότητά αυτού του μουσικού και να υπενθυμίσει στους παλιότερους πως δεν πρέπει να ξεχνάμε ποτέ να γιορτάζουμε την κληρονομία που μας άφησε, μέσα από τα τραγούδια και τις ερμηνείες του.\nΔιαδικτυακή εκδήλωση του Ronnie James Dio Cancer Fund με πληθώρα καλεσμένων\nΤο livestream θα μεταδοθεί την ημέρα των γενεθλίων του θρυλικού frontman\nCorey Taylor: «To Rock And Roll Hall of Fame είναι ένας σωρός από σκουπίδια»\nΟ διάσημος frontman δήλωσε πως θα ακολουθούσε το δρόμο των Sex Pistols σε περίπτωση ένταξής του


Apple |Αποτελέσματα πρώτου οικονομικού τριμήνου 2016\nΘΕΜΑ: Apple |Αποτελέσματα πρώτου οικονομικού τριμήνου 2016\nApple |Αποτελέσματα πρώτου οικονομικού τριμήνου 2016 27/01/2016 09:54 #1\nΟι μαζικές πωλήσεις κατά τις ημέρες των εορτών, ήταν για την Apple η μεγαλύτερες στην ιστορία της. Τα κέρδη άγγιξαν τα 18,4 δισεκατομμύρια δολάρια, χάρη στο νέο ρεκόρ πωλήσεων των συσκευών iPhone. Τα 18,4 δισεκατομμύρια κέρδη, προήλθαν από 75,9 δισεκατομμύρια έσοδα. Όπως σε κάθε ανακοίνωση κερδών, η επιτυχία οφείλεται όπως προείπαμε στις πωλήσεις συσκευών iPhone με νέα ρεκόρ πωλήσεων 74,8 εκατομμύρια μονάδες το πρώτο τρίμηνο του οικονομικού έτους 2016.\nΗ αυξητική τάση και η ανάπτυξη σε ετήσια βάση συνεχίζεται παραδοσιακά από την έλευση της συσκευής το 2007. Στο αντίστοιχο τρίμηνο το περσινό έτος, οι πωλήσεις είχαν ανέλθει στα 74.500.000 iPhones.\nΗ ομάδα μας προσέφερε στην Apple το μεγαλύτερο τρίμηνο όλων των εποχών, χάρη στα πιο καινοτόμα προϊόντα στον κόσμο, με ρεκόρ πωλήσεων όλων των εποχών για τις συσκευές iPhone, Apple Watch και Apple TV,\nανακοίνωσε ο Tim Cook, CEO της Apple.\nΗ ανάπτυξη των επιχειρηματικών μας υπηρεσιών, κατάφερε σε διάρκεια τριμήνου να παράγει αποτελέσματα ρεκόρ, καταρρίπτοντας ένα σημαντικό ορόσημο των 1 δισεκατομμυρίου ενεργών συσκευών.\nΟι πωλήσεις των υπολογιστών Mac για το τρίμηνο, ανήλθαν σε 5.3 εκατομμύρια μονάδες, αριθμός μειωμένος κατά 4% σε ετήσια βάση. Η συσκευή iPad είδε πωλήσεις σε κομμάτια, 16.100.000 με πτώση 25% με το αντίστοιχο τρίμηνο πέρυσι. Το μικτό περιθώριο κέρδους ήταν ελαφρώς αυξημένο στο 40,1%, συγκριτικά πάντα με τις επιτεύξεις του αντίστοιχου τριμήνου του οικονομικού έτους 2015. Για όσους διατηρούν μετοχές της εταιρείας, τα κέρδη ανά μετοχή διαμορφώθηκαν στα 3,38$ ανά μετοχή από 3,06$ την ίδια περίοδο πέρυσι.\nΑξίζει να σημειωθεί πως οι διεθνείς πωλήσεις αντιπροσωπεύουν το 66% των εσόδων τριμήνου.\nΤο ρεκόρ πωλήσεων και των μεγάλων περιθωρίων κέρδους και εγγραφών στις μετοχές όλων των εποχών, οδήγησε σε υψηλά κέρδη προ φόρων, ανά μετοχή, γεγονός ακατόρθωτο στο σημερινό μακροοικονομικό περιβάλλον,\nδήλωσε ο Luca Maestri CFO της εταιρείας.\nΔημιουργήσαμε λειτουργικές ταμειακές ροές ύψους 27,5 δισεκατομμυρίων, κατά τη διάρκεια του τριμήνου, γεγονός στο οποίο οφείλεται και η επιστροφή στους επενδυτές ποσού πάνω από 9 δισεκατομμύρια δολάρια, μέσου της διαδικασίας επαναγοράς μερισμάτων. Έχουμε ολοκληρώσει την επαναγορά 153 δισεκατομμυρίων από τα 200 δις, του προγράμματος επαναγοράς κεφαλαίου μας.\nΚοιτάζοντας μπροστά, προς το δεύτερο τρίμηνο του 2016, η Apple προβλέπει έσοδα μεταξύ 50 - 53 δισεκατομμύρια δολάρια με μικτά περιθώρια κέρδους μεταξύ 39 και 39,5 τις εκατό. Τα λειτουργικά έξοδα αναμένεται να κυμανθούν μεταξύ 6 και 6,1 δισεκατομμύρια με φορολογικό συντελεστή 25,5 τις εκατό.\nΤελευταία διόρθωση: 27/01/2016 09:56 από ired Blog.\nApple |Αποτελέσματα πρώτου οικονομικού τριμήνου 2016 27/01/2016 14:51 #2\nΔιαβάζω στο διαδίκτυο σχόλια που αφορούν τα συγκεκριμένα αποτελέσματα, τα οποία αναφέρουν πως ήταν απογοητευτικά για την Apple. Οι πωλήσεις των iPad συνεχίζουν την πτωτική τους πορεία και το Apple Watch δεν πουλάει.\nApple |Αποτελέσματα πρώτου οικονομικού τριμήνου 2016 28/01/2016 09:47 #3\nστην πραγματικότητα, αυτό που "φοβούνται" οι αγορές είναι πως η Apple έπιασε "ταβάνι". Κάτι που πιστεύω πως ισχύει. Είναι αδύνατο να συνεχιστεί για καιρό αυτή η "κούρσα'. Δικαίως θα έλεγα. Ο παγκόσμιος πλούτος δεν πρέπει να εμφανίζει τέτοια συγκέντρωση. 18 δισ $ κέρδη σε ένα τρίμηνο είναι ένα τεράστιο νούμερο.\nΣχετικά με το Apple Watch, όσο η Apple δεν δίνει στοιχεία πωλήσεων, τόσο θα αυξάνονται οι φήμες για χαμηλές πωλήσεις.


Το μεγάλο βήμα για τις συντάξεις | Απόψεις – Fm2\nΤο μεγάλο βήμα για τις συντάξεις | Απόψεις\nΣτην Οικονομική Γεωγραφία, έναν υπέροχο κλάδο των ανθρωπιστικών σπουδών, συνηθίζουν κάποιες παράξενες απεικονίσεις της σύνθετης πραγματικότητας μέσα στην οποία μεγαλώσαμε. Εναν τέτοιο χάρτη χρησιμοποιεί ο Πλάτων Τήνιος, εξέχων αναλυτής του συνταξιοδοτικού μας συστήματος: Ευρώπη και ΗΠΑ, όταν η έκτασή τους εμφανιστεί αναλογικά προς το μέγεθος των κρατικών δαπανών, παραμορφώνονται. Μοιάζουν, ειδικά η Ευρώπη, να καταλαμβάνουν το μεγαλύτερο κομμάτι του πλανήτη (δείτε το στη σελ. 7 του βιβλίου «Συντάξεις» της σειράς «Μικρές Εισαγωγές»).\nΜεταξύ των κρατικών δαπανών, η μεγάλη μερίδα πηγαίνει στην κοινωνική προστασία. Στη χώρα μας, όλη αυτή η ιδιαιτερότητα των πλούσιων πληθυσμών έναντι των νεότερων αναπτυσσόμενων κρατών αφορά κατά κύριο λόγο τις συντάξεις. Οι παλαιές παρατάξεις, τις οποίες με τέτοια ευκολία κατηγορεί ο κ. Τσίπρας για την «καταστροφή», είναι αυτές που προστάτευσαν γενναιόδωρα και αποτελεσματικά τους συνταξιούχους. Στήριξαν συντάξεις με ολίγα έτη συνεισφοράς στο κοινό σύστημα. Μετέφεραν δεκάδες δισεκατομμύρια από την τσέπη του κράτους στα ασφαλιστικά ταμεία. Εθεσαν κατώτερα όρια σύνταξης εντυπωσιακά υψηλότερα από εκείνα που είχαν άλλα κράτη, πλουσιότερά μας. Δανείστηκαν στο όνομα της Ελληνικής Δημοκρατίας δεκάδες δισεκατομμύρια προκειμένου να διατηρήσουν τις συντάξεις αλώβητες και, κατά κανόνα, υπερπροστατευμένες, έναντι του πληθωρισμού, κάτι που αρνείται να κάνει ο κ. Τσίπρας. Εδωσαν μάχες κόντρα στη λογική, στις πιέσεις των διεθνών οργανισμών (Ε.Ε., ΔΝΤ, ΟΟΣΑ) ώστε να μη πειραχτεί ούτε τρίχα από το πλέον περιπεπλεγμένο, κορπορατίστικο και λαοπλάνο σύστημα συντάξεων όλης της Ευρώπης. Το Ιδρυμα Κοινωνικών Ασφαλίσεων ιδρύθηκε το 1934 «μερικούς μήνες πριν ιδρυθεί το αμερικανικό κρατικό σύστημα». Πρόκειται για σπουδαίο γεγονός το οποίο, δυστυχώς, συνοδεύτηκε από κάτι στραβό: ο ιδρυτικός νόμος του ΙΚΑ επέτρεψε την ύπαρξη διαφορετικών συνταξιοδοτικών καθεστώτων ανατρέποντας νόμο του 1932 που προέβλεπε «κοινούς κανόνες για όλους».\nΤο λάθος εκείνο το πληρώσαμε ακριβά. Απ’ αυτή την άποψη, ο νόμος Κατρούγκαλου του 2016 αξίζει εύφημο μνεία επειδή καθιερώνει ενιαίο σύστημα. Ο Κυριάκος Μητσοτάκης πρέπει να κάνει το επόμενο βήμα: να εισαγάγει τον τρίτο, αυτοδύναμο, αποταμιευτικό και αφορολόγητο πυλώνα που θα πείσει τους νέους ανθρώπους για την αξία της δουλειάς τους, για την ανάγκη κοινωνικού κράτους και ασφαλιστικού συστήματος. Να κοιτάξει δηλαδή πέραν της επίκαιρης κομματικής αντιπαράθεσης για το ποιος θα είναι αυτός που δεν θα τσεκουρώσει για ακόμη μία φορά τις συντάξεις, τώρα που οι συνταξιούχοι, όπως είχε προβλέψει ο Τήνιος, έγιναν ρυθμιστές του εκλογικού αποτελέσματος.\nBlogΑπόψεις, βήμα, για, μεγάλο, συντάξεις, τις, το\nΤώρα είναι η στιγμή για την Walmart να χτυπήσει στο Amazon Prime\nΦιλικό 0-0 για Ατρόμητο και ΑΕΚ – Newsbeast


Κικίλιας: Μόνο αν έχουμε κάτω από 500 κρούσματα στις 30 Νοεμβρίου θα γίνει άρση lockdown | MEGA TV\n<iframe src="https://www.megatv.com/embed/?p=2020168618" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n14.11.2020 | 20:41 Eνσωμάτωση\nΣτο κεντρικό δελτίο ειδήσεων του ΜEGA μίλησε ο υπουργός Υγείας Βασίλης Κικίλιας.\nΟ υπουργός αναφέρθηκε στο κλείσιμο των σχολείων εξηγώντας ότι: «Είναι θέμα κινητικότητας των γονιών, των παππούδων, των γιαγιάδων, των δασκάλων. Όσο μειώνουμε την κινητικότητα μειώνουμε τον κίνδυνο. Είναι το τελευταίο μέτρο που θέλαμε να πάρουμε. Αλλά είναι τόσο σοβαρή η κατάσταση που αναγκάστηκε η επιτροπή να επιβάλει αυτό το μέτρο».\nΚλείνοντας ο υπουργός Υγείας αναφέρθηκε και στον πρώην Μητροπολίτη Αμβρόσιο, ο οποίος ενώ βρέθηκε θετικός στον κορωνοϊό έφυγε από το νοσοομειο΄.\n«Και σαν υπουργός και σαν γιατρός και σαν άνθρωπος εγώ πιστεύω. Και ο Χριστός λέει αγαπάτε αλλήλους και προστατεύτε αλλήλους. Είναι το πιο σημαντικό μήνυμα αγάπης που υπάρχει. Προστατεύω τον διπλανό μου, φοράω μάσκα και σέβομαι τη ζωή του. Όλοι πρέπει να προσέχουν, όλοι πρέπει να τηρούν τα μέτρα. Δεν εξαιρείται κανείς από αυτό» ανέφερε ο κ. Κικίλιας.\nΚΕΝΤΡΚΟ ΔΕΛΤΙΟ ΕΙΔΗΣΕΩΝ


Arcadia Sports | Η Αθλητική Ενημέρωση της Αρκαδίας - Βαθμολογία: "Ξεκόλλησε" από τη 12η θέση!\nΑΡΧΙΚΗ / ΠΟΔΟΣΦΑΙΡΟ / SUPER LEAGUE INTERWETTEN / Βαθμολογία: "Ξεκόλλησε" από τη 12η θέση!\nΒαθμολογία: "Ξεκόλλησε" από τη 12η θέση!\nΜετά από καιρό ο ΑΣΤΕΡΑΣ ξεκόλλησε από τη 12η θέση της βαθμολογίας και με νίκη εντός απέναντι στον Παναιτωλικό την ερχόμενη Κυριακή (02/02, 17:15, Radio Arcadia 93.8) ίσως προσπεράσει Λαμία και Ξάνθη!\nΟι Αρκάδες έφυγαν με το βαθμό από τη Λαμία και προσπέρασαν τον Βόλο που ηττήθηκε από τον ΠΑΟΚ έστω και στην ισοβαθμία.\nΠλέον, σε περίπτωση νίκη τους επί του Παναιτωλικού στην έδρα τους και ήττας της Λαμίας ή της Λάρισας θα αφήσουν πίσω τους ακόμα έναν αντίπαλο ενώ ταυτόχρονα θα διατηρήσουν την επαφή τους με την 6η θέση.\n01. ΠΑΟΚ 52\n02. Ολυμπιακός 51\n03. ΑΕΚ 38\n04. Παναθηναϊκός 34\n05. Άρης 29\n06. ΟΦΗ 27\n07. Ξάνθη 27\n08. Ατρόμητος 26\n09. Λάρισα 24\n10. Λαμία 24\n11. ΑΣΤΕΡΑΣ 22\n12. Βόλος 22\nΤο πρόγραμμα της επόμενης αγωνιστικής (22ης):\n17:15 ΒΟΛΟΣ ΝΠΣ - ΠΑΣ ΛΑΜΙΑ\n17:15 Ο.Φ.Η. - Α.Ε.Λ.\n19:30 ΟΛΥΜΠΙΑΚΟΣ - Α.Ο. ΞΑΝΘΗ\n17:15 ΑΣΤΕΡΑΣ - ΠΑΝΑΙΤΩΛΙΚΟΣ\n17:15 ΑΤΡΟΜΗΤΟΣ - A.E.K.\n19:30 ΠΑΝΑΘΗΝΑΪΚΟΣ - Π.Α.Ο.Κ.


Η Επταπλή Σύσταση του Κόσμου και του Ανθρώπου ⋆ TheosophyBlavatsky\nHome/Η Επταπλή Σύσταση του Κόσμου και του Ανθρώπου\nΗ Επταπλή Σύσταση του Κόσμου και του ΑνθρώπουAspasia2017-03-28T11:47:44+00:00\nΤο Ερμητικό αξίωμα «ό,τι είναι επάνω το ίδιο είναι και κάτω» αποδίδει στο ακέραιο τη σχέση του Κόσμου – του μακρόκοσμου, με τον άνθρωπο – τον μικρόκοσμο. Ο άνθρωπος είναι η μινιατούρα της σύνθεσης και της διαδικασίας του σύμπαντος. Ό,τι υπάρχει στον μεγάκοσμο υπάρχει και στον μικρόκοσμο και μελετώντας το ένα, είτε το σύμπαν είτε τον άνθρωπο, με μέτρο την αναλογία, διαπιστώνουμε τις αντιστοιχίες τους και τη σχέση μεταξύ τους.\nΟ Κόσμος, που είναι η προβολή της Θείας Σκέψης – λέγεται και Υιός – είναι το αποτέλεσμα της συνύπαρξης του Πνεύματος και της Ύλης. Το Πνεύμα είναι η πηγή και η αιτία της δύναμης και της ατομικής συνειδητότητας και παρέχει την καθοδηγητική διάνοια στο απέραντο πεδίο της κοσμικής Εξέλιξης. Η Ύλη είναι η προκοσμική Ουσία – Μουλαπρακρίτι ονομάζεται στην Ανατολή – και είναι η ρίζα κάθε ύλης που διαμορφώνει τα πεδία και τα οποιαδήποτε σχήματα στον κόσμο. Η Ύλη που λέγεται και Ουσία και Αιθέρας (1), αποτελεί τη βάση όλων των αντικειμενικών πεδίων στη Φύση (2).\nΥπάρχει η Αιώνια Κίνηση\nΟ Κόσμος διακατέχεται και διαπερνάται από τη Μία Πνοή, που είναι και λέγεται Κίνηση. «Υπάρχει … ο αμετάβλητος νόμος της Φύσης που είναι ΑΙΩΝΙΑ ΚΙΝΗΣΗ, κυκλική και σπειροειδής και επομένως προοδευτική ακόμα και στα φαινομενικά της πισωγυρίσματα.» (4)\n«Η Κίνηση είναι αιώνια στο Ανεκδήλωτο και περιοδική στο Εκδηλωμένο, αναφέρει η Απόκρυφη Διδασκαλία.» (5)\n«Υπάρχει ένας θεμελιώδης νόμος στον Αποκρυφισμό, που λέει ότι δεν υπάρχει ανάπαυση ή σταμάτημα της κίνησης στη Φύση. Αυτό που φαίνεται αναπαυμένο είναι μόνο η αλλαγή από ένα σχήμα σε ένα άλλο. Η αλλαγή της ουσίας συμπορεύεται με εκείνη του σχήματος…..»(6)\nΗ Κίνηση τροποποιούμενη σε επτά σημεία στον Χώρο, σχηματίζει επτά διαφορετικούς σταθμούς από τους οποίους προκύπτουν επτά αρχές και επτά πεδία. Η αρχή εκπροσωπεί τη συνείδηση και το πεδίο την ύλη. Επτά διαφορετικές Αρχές με τα αντίστοιχα πεδία τους, για κάθε πεδίο μια διαφορετική ποιότητα Ουσίας-Ύλης. Η επταπλή διαφοροποίηση είναι ένας από τους παγκόσμιους νόμους, αυτό μας λέει η Θεοσοφική διδασκαλία.\n«Οτιδήποτε υπάρχει στο μεταφυσικό και το φυσικό Σύμπαν είναι επταδικό» (7)\nΧώρος και Χρόνος είναι ένα. Ο Χώρος και ο Χρόνος δεν έχουν όνομα, επειδή είναι το αδιάγνωστο ΑΥΤΟ, που γίνεται αντιληπτό μόνο διαμέσου των επτά ακτίνων του – που «είναι οι Επτά Δημιουργίες, οι Επτά Κόσμοι, οι Επτά Νόμοι». (8)\nΥπό τον νόμο της επταπλής διαφοροποίησης, ο άνθρωπος, όντας ο μικρόκοσμος, είναι μια ατομική συνειδητότητα, δηλαδή πνεύμα, που περικαλύπτεται από επτά διαφορετικά πέπλα ύλης. Αυτά τα πέπλα λέγονται και σώματα , οχήματα ή ακόμη και σκάφανδρα επειδή μέσω αυτών μπορεί να εισχωρεί και να υπάρχει στα αντίστοιχα, των πέπλων, πεδία και σχηματίζοντας όργανα-αισθήσεις προσαρμοσμένα στη φύση του εκάστοτε πεδίου, μπορεί να αντιλαμβάνεται και να συμμετέχει στη ζωή τους.\nΑπό τα επτά πεδία που υπάρχουν στο αόρατο και ορατό σύμπαν, ο άνθρωπος προς το παρόν έχει συνειδητότητα και αντιληπτικότητα μόνο του φυσικού πεδίου με το οποίο επικοινωνεί μέσω των πέντε του αισθήσεων. Στόχος της εξέλιξης είναι ο άνθρωπος να αποκτήσει προοδευτικά αντίληψη και συνειδητότητα και των υπολοίπων ανώτερων ψυχικών, νοητικών και πνευματικών συνειδησιακών καταστάσεών του, εφόσον η ύπαρξή του είναι το σύνολο όλων αυτών. Η δυνατότητα αντίληψης και συμμετοχής της ατομικής συνειδητότητας σε όλες τις καταστάσεις της εκδήλωσης επιγραμματικά ονομάζεται ‘κατάκτηση θείας αυτοσυνειδητότητας’ ή ‘ο στόχος του ταξιδιού του Προσκυνητή’, όπου ο Προσκυνητής είναι η Μονάδα-Ψυχή καλυμμένη με τα επτά πέπλα της.\n«Η εσωτερική θεογονία αρχίζει με το Ένα, εκδηλωμένο και επομένως μη αιώνιο στην παρουσία και την ύπαρξή του, αν και αιώνιο στην ουσία του. Είναι ο αριθμός των αριθμών και των αριθμημένων…» (9)\nΤο Ένα ή Μονάδα συμβολίζει την αρχή, το πνεύμα, τον όρθιο άνθρωπο. Το Δύο είναι η αρχή της διαφοροποίησης, επομένως των αντιθέτων, της δυσαρμονίας και του κακού. Το τρία ή το τρίγωνο είναι ο φορέας της Άγνωστης Θεότητας. Το τέσσερα είναι η ιδεατή ρίζα όλων των αριθμών, είναι η υλική φύση, το σύμβολο της Ζωής, όταν εμφανίζεται στον χώρο.\nΟι πρώτοι Γνωστικοί ισχυρίζονταν ότι η Επιστήμη τους, η ΓΝΩΣΗ, βασιζόταν πάνω σε ένα τετράγωνο, οι γωνίες του οποίου συμβόλιζαν αντίστοιχα, τη Σιγή, τον Βυθό, τον Νου (Πνευματική Ψυχή) και την Αλήθεια.(10) Ο αριθμός Τέσσερα ή η Τετράδα θεωρείται στην Καμπάλα ως ο πιο τέλειος και ιερός αριθμός, επειδή εκπορεύεται από τη Μονάδα ή μάλλον από το Τρία στο Ένα. (11). Το Τέσσερα ονομαζόταν από τους Πυθαγόρειους, Κλειδοκράτορας της Φύσης. (12)\nΟ αριθμός αυτός που από τον Πυθαγόρα αναπτύχθηκε στη θεωρία της Τετρακτύος, θεωρείται και είναι ιερός, επειδή υποχρεώνει τη Ζωή να σχηματοποιείται με μια τετραπλή όψη, όπου και όσο η ζωή εμφανίζεται. Είναι ο αριθμός του Χώρου, ο οποίος «είναι η πρωταρχική ενσωμάτωση της απλής μονάδας… η απεριόριστη έκταση.» (13)\nΟ Πλούταρχος αναφέρει ότι ο Πυθαγόρειος κόσμος αποτελείται από μια διπλή τετράδα. Η τετράδα του πνευματικού κόσμου είναι το Αγαθό, ο Νους, η Ψυχή και η Ύλη. Ενώ η άλλη τετράδα αυτή του αισθητού είναι τα τέσσερα Στοιχεία που είναι το Πυρ, ο Αέρας, το Νερό και η Γη. Τα τέσσερα Στοιχεία είναι οι ρίζες και οι αρχές όλων των σύνθετων σωμάτων και λέγονται ριζώματα. (14)\nΟ Πρόκλος λέει ότι «ο Πατέρας των χρυσών στίχων υμνεί την Τετρακτύ σαν την πηγή της αιώνιας φύσης.»\nΤο φίλιωμα της τριάδας με την τετράδα παρουσιάζει την επτάδα, η οποία θεωρείται ο αριθμός της εκδήλωσης και του ανθρώπου. Για τους Αιγύπτιους ο αριθμός 7 ήταν το σύμβολο της αιώνιας ζωής. Το ελληνικό γράμμα Ζ που είναι ένα διπλό 7, είναι το αρχικό γράμμα του ρήματος ζάω και ζω και της λέξης Ζευς, που είναι ο πατέρας της ζωής. «Ο αριθμός επτά ή το επτάγωνο ήταν για τους Πυθαγόρειους, θρησκευτικός και τέλειος αριθμός. Λεγόταν τελεσφόρος, επειδή μέσω αυτού τα πάντα στο σύμπαν και την ανθρωπότητα οδηγούνται στο τέλος τους, δηλαδή εκπληρώνουν τον σκοπό τους.(15)΄Ένα Τρίγωνο και ένα Τετράγωνο, είναι το σύμβολο του επταπλού ΑΝΘΡΩΠΟΥ.\nΌ,τι υπάρχει στην αντικειμενικότητα, δηλαδή στο επταπλό σύμπαν, υπακούει στον νόμο της επταπλότητας, για τούτο και έχει επτά αρχές.\nΣτη Μυστική Δοξασία αναφέρονται τα ακόλουθα: «… μελετείστε καλά τις Αρχές και του Κόσμου και του εαυτού σας, διαιρέστε τες στην ομάδα των σταθερών και των προσωρινών, στις ανώτερες και αθάνατες και στις κατώτερες και θνητές, επειδή έτσι μόνο μπορούμε να κυριαρχήσουμε και να καθοδηγήσουμε, πρώτα το κατώτερο κοσμικό και προσωπικό, μετά το ανώτερο κοσμικό και απρόσωπο.»\nΣτη Μυστική Δοξασία της Ε.Π.Μ., στο πρώτο τόμο που αφορά στην Κοσμογένεση, αναφέρονται η προέλευση, η γέννηση και η εξέλιξη του σύμπαντος, του ηλιακού συστήματος και του πλανήτη μας. Στο απόσπασμα 200 του α! τόμου μας δίνεται το κάτωθι σχήμα.\nΗ διδασκαλία σχετικά με την επταπλή σύσταση των αστρικών σωμάτων και του μακρόκοσμου – απ’όπου και η επταδική διαίρεση του μικρόκοσμου ή ανθρώπου – μέχρι τώρα ήταν από τις πιο εσωτερικές. Την παλιά εποχή συνηθιζόταν να αποκαλύπτεται κατά τη μύηση μαζί με τους πιο ιερούς αριθμούς των κύκλων. … η αποκάλυψη ολόκληρου του συστήματος της Κοσμογονίας δεν θεωρήθηκε ούτε για μια στιγμή ότι ήταν δυνατή, σε μια εποχή όπου λίγα κομμάτια πληροφοριών δίνονταν με επιφύλαξη σαν απαντήσεις σε επιστολές …\nΗ Μπλαβάτσκυ αναφέρει ότι τα επτά πεδία αντιστοιχούν στα επτά στάδια συνειδητότητας στον άνθρωπο. Σ’αυτόν απομένει να συντονίσει τις τρεις ανώτερες καταστάσεις μέσα του με τα τρία ανώτερα πεδία του Κόσμου. Αλλά πριν από τον συντονισμό πρέπει να αφυπνίσει τις τρεις έδρες σε ζωή και δραστηριότητα.\nΤα τρία ανώτερα πεδία του επταπλού Κόσμου είναι θεία και αρούπα, δηλαδή δίχως μορφή. Τα κατώτερα τέσσερα είναι ο κόσμος της μορφής και σύμφωνα με την Καμπάλα, αρχίζει με το Αρχετυπικό πεδίο, το Δημιουργικό, το Σχηματικό και καταλήγει στο Φυσικό πεδίο.\nΤο ανώτερο των τεσσάρων κατώτερων πεδίων ονομάζεται Αρχετυπικός κόσμος και περιέχει το ανώτατο Αστρικό Φως. Εδώ η λέξη «αρχετυπικός» δεν είναι ο Πλατωνικός όρος που αντιστοιχεί στον Νου της Θεότητας. Έχει την έννοια του πρώτου μοντέλου που θα ακολουθηθεί και θα βελτιωθεί από τους κόσμους που τον διαδέχονται προς τα έξω και κάτω. Τα επτά πεδία αντιστοιχούν στα επτά στάδια συνειδητότητας. Μετράμε από κάτω προς τα πάνω, ώστε το φυσικό πεδίο να έχει τον αριθμό 1.\nΑντιστοιχία των Επτά Κοσμικών και των Επτά Ανθρώπινων Αρχών\nΑνθρώπινες όψεις ή αρχές Κοσμικές όψεις ή αρχές\nΟι Τρεις Όψεις της Θεότητας\n1. Παγκόσμιο Πνεύμα (Άτμα) Ο Ανεκδήλωτος Λόγος\n2. Πνευματική Ψυχή (Μπούντι) Ο ημι-Εκδηλωμένος Λόγος-η Σκέψη\n3. Ανθρώπινη Ψυχή (Μάνας) Παγκόσμια Ενεργός Νοημοσύνη\n4.Zωώδης Ψυχή (Μάνας) Κοσμική Χαοτική Ενέργεια\n5. Αστρικό σώμα (λίνγκα σαρίρα) Αστρικό Ιδεατό, αντανακλά γήινα πράγματα\n6. Ουσία Ζωής (πράνα) Ουσία Ζωής ή Ενέργεια\n7. Σώμα (στούλα σαρίρα) Η Γη\nΣτο διάγραμμα 3, παρατηρούμε ότι υπάρχουν 7 κύκλοι Α,Β,C,D κλπ. Aυτοί οι κύκλοι αντιπροσωπεύουν τα επτά σώματα της γης μας, εκ των οποίων μόνο το φυσικό σώμα του πλανήτη είναι ορατό σε μας. Το ίδιο συμβαίνει και με κάθε πλανήτη του ηλιακού μας συστήματος.\nΟ πλανήτης μας Γη είναι μια άλυσος επτά σφαιρών που ονομάζεται «Γήινη Άλυσος». Το πεδίο που η σφαίρα μας είναι επάνω και τα τρία ανώτερα πεδία στα οποία υπάρχουν οι άλλες έξι σφαίρες ονομάζονται τα «τέσσερα κατώτερα πεδία της Κοσμικής Συνειδητότητας». Η ανώτερη Τριάδα αποτελείται από τις αθάνατες πνευματικές αρχές. Κατά τον ίδιο τρόπο και με παρόμοια αντιστοιχία οι επτά αρχές που συνθέτουν την ανθρώπινη ύπαρξη, μοιράζονται στις τρεις ανώτερες και στις τέσσερεις κατώτερες αρχές. Το Αστρικό Φως κυριαρχεί στα τέσσερα κατώτερα πεδία, ενώ τα τρία ανώτερα πεδία πληρούνται από ακάσα, την πλέον λεπτή και φωτεινή ουσία του χώρου.\nΌσον αφορά το παρακάτω σχεδιάγραμμα συγκεντρώνει αρχές, πεδία και στοιχεία.\nΤο ΕΝΑ Στοιχείο μεταβάλλεται σε Στοιχεία τα οποία στην αντικειμενικότητα δηλαδή στα τέσσερα κατώτερα πεδία της Κοσμικής Συνειδητότητας γίνονται πυρ, αέρας, νερό, γη. Ο Αιθέρας(1) των αρχαίων είναι το Ακάσα των Ινδών.\nΑρχές, Πεδία και Στοιχεία\nΟι Επτά Κοσμικές Αρχές\n«Οτιδήποτε στο μεταφυσικό όπως και στο φυσικό Σύμπαν είναι επταπλό.» ΜΔ Ι, 158\nΗ Θεοσοφική παράδοση λέει ότι το Σύμπαν αποτελείται από επτά πεδία. Τα τρία ανώτερα ανήκουν στον άμορφο (αρούπα) πνευματικό κόσμο, ενώ τα τέσσερα επόμενα είναι τα πεδία της Κοσμικής Συνειδητότητας, αποτελούν το αντικειμενικό τμήμα της εκδηλωμένης Ύπαρξης και στον χώρο τους υπάρχουν τα σχήματα και οι μορφές (ρούπα).\nΟ όρος «πεδίο» προέρχεται από το λατινικό planus και σημαίνει την έκταση ενός χώρου ή μιας κατάστασης, είτε αόρατης είτε ορατής. Στον Αποκρυφισμό, ο όρος χρησιμοποιείται για να δείξει μια κατάσταση συνειδητότητας ή την αντιληπτική ικανότητα μιας δύναμης μέσω ενός ιδιαίτερου συνόλου αισθήσεων. Ή την κατάσταση της ύλης που αντιστοιχεί στις ανωτέρω περιπτώσεις.\nΚάθε πεδίο είναι μία όψη από τις Επτά της Θείας Σκέψης και το καθένα αντικατοπτρίζει και επαναλαμβάνει το Πρωταρχικό στο επόμενο και πιο εξωτερικό. Το κάθε πεδίο είναι το πέπλο-σώμα της Κοσμικής Συνειδητότητας, και τα Επτά Πεδία είναι τα πέπλα της με τα οποία καλύφθηκε όταν σχημάτιζε τον Κόσμο, στο παρόν μανβαντάρα.\nΤο κάθε πεδίο κυβερνάται από μία Αρχή ή Δύναμη. Η Αρχή είναι η Κοσμική Συνείδηση ενώ το Πεδίο είναι η Ουσία-Ύλη μέσω της οποίας παρουσιάζεται στον χώρο η Συνείδηση.\nΟι τρεις θεμελιώδεις και πρωταρχικές όψεις της Κοσμικής Συνειδητότητας είναι:\nα) το Παγκόσμιο Πνεύμα – Άτμα\nβ) η Πνευματική Ψυχή – Μπούντι – η Θεία Σκέψη και\nγ) ο Νους – Μάνας – η Παγκόσμια Ενεργός Νοημοσύνη.\nΕίναι οι τρεις καταστάσεις-όψεις της Θεότητας, τα κατηγορήματά Της. Αυτές οι τρεις Θείες όψεις γίνονται οι Αρχές του Σύμπαντος. Στην πραγματικότητα, οι τρεις Όψεις-Αρχές αντικατοπτρίζονται στον Χώρο και εμφανίζουν μέσω των διαφοροποιημένων πέπλων ύλης που προσλαμβάνουν τις φαινομενικά διαφορετικές αρχές στον κόσμο. Ό,τι υπάρχει στην αντικειμενικότητα, δηλαδή στο Επταπλό σύμπαν, υπακούει στον Νόμο της Επταπλότητας, για τούτο και έχει επτά αρχές.\nΟ άνθρωπος ως ένα μικρό σύμπαν και ανάτυπο του μακρόκοσμου, αποτελείται από επτά αρχές, και προς το παρόν έχει σε ενεργό κατάσταση μερικές εξ αυτών, τις κατώτερες. Στην παρούσα περίοδο εξέλιξής του αναπτύσσει και δραστηριοποιεί την αρχή της νοημοσύνης σε συνδυασμό με την αρχή της επιθυμίας. Βρίσκεται ακόμη στο στάδιο που ο άνθρωπος χρησιμοποιεί τη νοημοσύνη για την ικανοποίηση της κατώτερης επιθυμίας, ενώ στο απώτατο μέλλον θα χρησιμοποιεί τη νοητική δύναμη για δημιουργικούς σκοπούς μιας ανώτερης και εξευγενισμένης επιθυμίας, που θα αποβλέπει στην πνευματική εξέλιξη του συνόλου της ζωής και όχι στην προσωπική και ιδιοτελή ικανοποίησή του.\nΟι επτά Κοσμικές Αρχές παρατίθενται, εδώ, με Σανσκριτικούς (16) όρους και με μια αρίθμηση που αρχίζει από το φυσικό προς το πνευματικό.\nΜάχα Μπούντι ή Πνευματική Ψυχή\nΜάχατ ή Κοσμικός Νους\nΚοσμικό Κάμα ή Επιθυμία\n3. Κοσμική Τζίβα ή Ζωή\n2. Κοσμικό Αστρικό\n1. Στούλα-Σαρίρα ή Φυσικό\nΠαραμάτμαν: από το παραμα, σημαίνει το εξαίρετο, το ανώτατο και άτμαν είναι το εγώ και το πνεύμα. Είναι το Ανώτατο Πνεύμα, η ρίζα και η πηγή του Άτμαν, που είναι η ανθρώπινη παγκόσμια αρχή. «Το Άτμαν είναι το μόνο πραγματικό και αιώνιο υπόβαθρο όλων – η ουσία και η απόλυτη γνώση…» (17)\nΜάχα-Μπούντι: από το Μάχα που σημαίνει το μεγάλο και το Μπούντι που είναι αρχή της διάκρισης. «Το Μπούντι είναι μια ακτίνα από την Παγκόσμια Πνευματική Ψυχή» (18)\nΜάχατ ή Κοσμικός Νους: είναι το μεγάλο, η μεγάλη αρχή, ο Παγκόσμιος Νους. Είναι η Κοσμική Νοημοσύνη και ονομάζεται η Μεγάλη Αρχή. (19) «Ο ένας απρόσωπος Μεγάλος Αρχιτέκτονας του Σύμπαντος είναι ο Μάχατ, ο Παγκόσμιος Νους…» (20)\nΚοσμικό Κάμα ή Επιθυμία: είναι η Παγκόσμια Σάκτι – η δύναμη της Θέλησης, η παγκόσμια ενέργεια.\n«Το Κάμα είναι η πρώτη συνειδητή επιθυμία για το σύνολο της ζωής, για το αγαθό, την αγάπη και για ό,τι ζει και αισθάνεται, χρειάζεται βοήθεια και καλοσύνη. Είναι το πρωταρχικό αίσθημα της ατέλειωτης τρυφερής συμπόνοιας και ελέους που πρωτοανατέλλει στη συνειδητότητα της Μίας Δημιουργικής Δύναμης, μόλις πρωτοέρχεται σε ζωή ως μια ακτίνα από το Απόλυτο.» (21)\nΚοσμική Τζίβα ή Ζωή: είναι η Κοσμική Ζωή, η Κοσμική Ζωτικότητα. Το Πράνα – που είναι η αρχή της ζωής, στον άνθρωπο – θεωρείται η ατομικομικοποιημένη όψη αυτής της Κοσμικής δύναμης.\n«Κατά τον θάνατο του ζωντανού όντος, το Πράνα ξαναγίνεται Τζίβα. Το Πράνα, στη γη, είναι ένας τρόπος ζωής, μια συνεχής κυκλική κίνηση από μέσα προς τα έξω και πάλι πίσω, μια εκπνοή και εισπνοή της Μίας Ζωής, ή του Τζίβα, το συνώνυμο της Απόλυτης και Άγνωστης Θεότητας.» (22)\nΚοσμικό Αστρικό: είναι το Αστρικό Φως.\n«Η αόρατη περιοχή που περιβάλλει τη σφαίρα μας, ….. , και η οποία αντιστοιχεί στη δεύτερη αρχή του Κόσμου (η τρίτη όντας η Ζωή, της οποίας είναι το όχημα). Στον άνθρωπο αντιστοιχεί στο Αστρικό του σώμα ή το Λίνγκα-Σαρίρα. Είναι μια λεπτή ουσία ορατή μόνο στον διορατικό και πρόκειται για την κατώτερη από τις Επτά Κοσμικές Αρχές.» (23)\nΦυσικό: είναι το εκδηλωμένο Σύμπαν, το φυσικό κάλυμμα ή το όχημα για όλες τις Αρχές. Είναι το μόνο ορατό για τον άνθρωπο.\nΣύμφωνα με τη Θεοσοφική διδασκαλία, που είναι μεταφυσική επιστήμη, ο άνθρωπος έχει επτά αρχές ή όψεις. Αυτές είναι οι εξής:\n1. Το Φυσικό σώμα είναι το όχημα που περιλαμβάνει όλες τις αρχές και τις δυνάμεις από τις οποίες ορίζεται ο άνθρωπος. Είναι προσωρινό και χρησιμοποιείται για τη λήψη εμπειρίας στο Φυσικό επίπεδο μέσω των πέντε αισθήσεων, προς το παρόν. Σανσκριτικά ονομάζεται Sthula sharira. Sthula σημαίνει το παχύ, το χονδρό και sharira είναι αυτό που διαλύεται, το προσωρινό.\n2. Το λεπτοφυές ή αιθερικό τμήμα του φυσικού σώματος, το οποίο ονομάστηκε από την Ε.Π.Μπλαβάτσκυ, Αστρικό Σώμα. Σανσκριτικά ονομάζεται Linga-sharira και σημαίνει το μοντέλο, το πρότυπο σχέδιο, το υπόδειγμα, το καλούπι. Στη Μυστική Δοξασία, αναφέρεται ότι «το αστρικό σώμα ή το διπλό, είναι πριν από το φυσικό, καθώς το πρώτο είναι το μοντέλο για το δεύτερο». (24)\nΤο Αστρικό σώμα αναφέρεται επίσης ως διπλό, σώμα-φάντασμα, αιθερικό, πρανικό καθώς και άλλες ονομασίες που δίνονται από διαφορετικές εσωτερικές σχολές.\n3. Πράνα, είναι η Ζωτική Αρχή που διαπερνά και ζωοδοτεί το φυσικό σώμα. Πράνα σημαίνει την αναπνοή, το πνεύμα, τη ζωτική δύναμη. Είναι η δύναμη που δίνει ζωή και στηρίζει τις λειτουργίες της προσωπικότητας ή του κατώτερου εαυτού. Δηλαδή τροφοδοτεί με ζωτικότητα τις σκέψεις, τις επιθυμίες, τα συναισθήματα και τις πράξεις μας. Δίχως τη δύναμη αυτή της ζωής, είναι αδύνατο να υπάρξουμε και να ζήσουμε στον φυσικό αλλά και στον αστρικό κόσμο. Όπου και όταν αφαιρείται η αρχή της Ζωής (Πράνα), αφαιρείται και η ζωή από το αντίστοιχο σώμα. Ο θάνατος του φυσικού σώματος επέρχεται όταν η εισροή του πράνα σταματά. Η αρχή αυτή έχει άμεση σχέση και διασύνδεση με τις αρχές 1, 2, 4 και με τις λειτουργίες του κατώτερου Μάνας, που είναι τμήμα της 5ης Αρχής.«Η αρχή της ζωής ή η ζωή-ενέργεια, που είναι πανταχού παρούσα, αιώνια, ακατάστεφτη, είναι μια δύναμη και μια ΑΡΧΗ….» (25)\nΣτη σειρά των Αρχών, καμιά φορά, η αρχή του Πράνα αριθμείται μετά το Λίνγκα Σαρίρα ή Αστρικό και πριν από το Φυσικό. Δηλαδή αναφέρεται ως 2η Αρχή αντί για 3η. Αυτό δεν αλλάζει την εσωτερική διαδικασία. Η Αρχή της Ζωής είναι αναπόσπαστα συνδεδεμένη με την κατώτερη ανθρώπινη φύση που εκφράζει την προσωπικότητα. Όταν το φυσικό σώμα εισέρχεται στη διαδικασία της αποσύνθεσης λόγω θανάτου, τότε η ίδια Αρχή εξακολουθεί να τροφοδοτεί με ζωή το κάμα-ρούπα – δηλαδή την ψυχολογική μας φύση ή το αστρικό πέπλο της ατομικής μας συνειδητότητας, αυτό που διαμορφώσαμε στη διάρκεια της φυσικής ζωής – έως ότου και αυτό αποσυντεθεί στο μεταθανάτιο αστρικό πεδίο.\n4. Το Κάμα είναι η Αρχή της Επιθυμίας. Ο αντίστοιχος σανσκριτικός όρος είναι Kama από το -cam- που σημαίνει επιθυμώ. Το Καμαρούπα (Kama-rupa) είναι το πεδίο ή το σώμα της επιθυμίας. Το Κάμα δηλαδή η επιθυμία, δεν θα πρέπει να θεωρείται κακό. Εξαρτάται μόνο από την επιλογή του ανθρώπου αν θα διοχετεύσει τις επιθυμίες του προς πνευματικούς στόχους ή προς αισθησιακές και ιδιοτελείς δράσεις. Σε συνδυασμό με τις ανώτερες αρχές του ανθρώπου μεταβάλλεται σε έναν πολύ ευεργετικό παράγοντα όσον αφορά και την ατομική και την παγκόσμια εξέλιξη.\nΌταν το Κάμα-Επιθυμία στρέφεται αποκλειστικά στην ικανοποίηση των αισθησιακών αναγκών και των ενστίκτων, τότε εκφράζει και συνιστά τη ζωώδη φύση.\nΕίναι «το κέντρο της ζωώδους φύσης του ανθρώπου, όπου εδρεύει η διαχωριστική γραμμή ανάμεσα στον θνητό άνθρωπο και την αθάνατη οντότητα». (26)\nΤο Κάμα-ρούπα, το σώμα της επιθυμίας δεν ξεχωρίζει από την υπόλοιπη προσωπικότητα όσο ζει ο άνθρωπος στο φυσικό πεδίο. Αυτά τα τέσσερα σώματα, τα 1, 2, 3 και 4, αποτελούν την κατώτερη τετράδα ή την προσωπικότητα, τον θνητό άνθρωπο που οριοθετείται από τις επιθυμίες και τις δράσεις των προηγούμενων ζωών του. Ονομάζεται επίσης κατώτερο Εγώ.\nΗ Ε.Π.Μπλαβάτσκυ ονόμαζε συχνά τις αρχές 2,3 και 4 μαζί με ένα τμήμα της 5ης αρχής, δηλαδή την κατώτερη Νοητική αρχή, Αστρικό σώμα. Κατά τη Θεοσοφική ορολογία, λοιπόν, το Αστρικό είναι το σύνολο των νοητικών και συναισθηματικών λειτουργιών τροφοδοτούμενες από το πράνα, τη ζωτική αρχή μαζί με το λεπτοφυές πρότυπο, το Λίνγκα Σαρίρα (2η αρχή). Το Αστρικό είναι το σύνολο των χαρακτηριστικών της προσωπικότητας σε αόρατη κατάσταση. Γίνεται το πρότυπο και το καλούπι σύμφωνα με το οποίο διαμορφώνεται το φυσικό σώμα και εκφράζεται η ανθρώπινη προσωπικότητα μαζί με ό,τι πρόκειται να συμβεί στον επικείμενο βίο. Το αστρικό σώμα αλλάζει από ενσάρκωση σε ενσάρκωση, επειδή αλλάζει η προσωπικότητα και το κάρμα, όμως παραμένει σταθερά ίδιο στη διάρκεια της κάθε ενσάρκωσης. Οι τέσσερεις αυτές Αρχές αποτελούν την κατώτερη τετράδα ή την ανθρώπινη προσωπικότητα.\nΌπως ίσως διαπιστώνετε, το τμήμα της Νοητικής Αρχής, της Πέμπτης , το κατώτερο Μάνας, δεν αναφέρεται ξεχωριστά στην τετράδα της προσωπικότητας. Αυτό συμβαίνει επειδή το βασικό στοιχείο της Ανθρώπινης Ψυχής είναι το Μάνας, η Πέμπτη Αρχή. Δεν θα μπορούσε να είναι κάποιος άνθρωπος δίχως αυτή την Αρχή, η οποία συνυπάρχει με το Κάμα, του οποίου η έδρα βρίσκεται στην τετράδα της προσωπικότητας ή του κατώτερου Εγώ.\nΗ διανοητική και συναισθηματική διαδικασία είναι αλληλένδετες στην ανθρώπινη φύση. Το συναίσθημα και η επιθυμία συνυφαίνονται με την σκέψη. Το κέντρο που αφυπνίζει τη νοητική διαδικασία είναι το Κάμα. Ανάλογα με το είδος της επιθυμίας ενεργοποιείται η αντίστοιχη νοητική ύλη και τότε ο άνθρωπος, ανάλογα, γίνεται λιγότερο διανοητικός – όταν η επιθυμία στρέφεται προς τη ζωώδη φύση – και περισσότερο διανοητικός – όταν η επιθυμία στρέφεται προς την πνευματική φύση.\nΗ διαφοροποίηση της Νοητικής Αρχής σε τρία τμήματα, αναφέρεται αμέσως μετά, στην ανάλυση της Πέμπτης Αρχής.\n«Ανάμεσα στον άνθρωπο και το ζώο – των οποίων οι Μονάδες είναι βασικά ταυτόσημες – υπάρχει μια αδιαπέραστη άβυσσος Νοητικότητας και αυτό-συνειδητότητας.» (27)\nΤο άλλο τμήμα της ανθρώπινης ύπαρξης, το ανώτερο και θείο, που λέγεται Ατομικότητα, είναι «η Ανώτερη Άφθαρτη Τριάδα». Αυτό το αθάνατο τμήμα μας έχει τρεις αρχές ή όψεις, που είναι:\n5. Η Αρχή του Νου ή του Μάνας, είναι αυτή που συνδέει την ατομικότητα με την προσωπικότητα. Είναι η Νοητική Αρχή που δίνει τη δυνατότητα της σκέψης, του επαγωγικού συλλογισμού, της κρίσης, της μνήμης και του λόγου. Είναι επίσης η Αρχή που δίνει τη δυνατότητα της αυτοσυνειδητότητας.\nΗ Νοητική αρχή έχει δύο λειτουργίες. Είτε ζυγίζει υπέρ της προσωπικότητας, δηλαδή ταυτίζεται με τα πάθη και τις αισθησιακές επιθυμίες, είτε ζυγίζει υπέρ της ατομικότητας, δηλαδή της πνευματικής αυτοσυνειδητότητας και τότε η ανθρώπινη ψυχή κερδίζει την αθανασία.\nΤο Μάνας είναι η αρχή που «δίνει ευφυϊα και ηθική στον άνθρωπο και τον κάνει να διαφέρει από το ζώο». (28)\nΤο Μάνας διαιρείται σε τρία τμήματα:\nΑ) Στον Πνευματικό Νου (Μπούντι-Μάνας), και είναι η πηγή της αρετής και της Σοφίας. Αυτό το τμήμα το ανώτατο, είναι ο πυρήνας της Ατομικότητας.\nΒ) Στη Νοητική δραστηριότητα (Μάνας-Κάμα) που αφορά στην αφηρημένη σκέψη, όπως στα Μαθηματικά και στους λογικούς συνειρμούς σχετικά με τους Φυσικούς Νόμους, δίνει ευφυϊα και είναι ψυχρό και αποσπασμένο από τις κατώτερες επιθυμίες.\nΓ) Στον Νου της επιθυμίας (Κάμα-Μάνας ή Κατώτερο Μάνας), που είναι η πηγή των παθών, των διαστροφών και της προσωρινής ζωής. Είναι το κέντρο της ανθρώπινης προσωπικότητας, επειδή χρησιμοποιείται μόνο για την ικανοποίηση του κατώτερου Εγώ.\n6. Το Μπούντι, Buddhi στα σανσκριτικά, είναι το σύνολο της σοφίας που προέρχεται από τις εμπειρίες άπειρων αιώνων. Είναι το κέντρο της διαίσθησης και της φωνής της Συνείδησης. Είναι επίσης η εστία της παγκόσμιας Αγάπης και Αδελφότητας, του αλτρουϊσμού, της ευγένειας και της αμεροληψίας. Είναι το Ακασικό αρχείο της συμπαντικής μνήμης. Είναι παγκόσμιο και συλλογικό κέντρο όλων των ατομικών Μπούντι – το ατομικό Μπούντι είναι συνώνυμο της ατομικής Πνευματικής Ψυχής. Το Παγκόσμιο Μπούντι είναι συνώνυμο επίσης του Μουλαπρακρίτι, που είναι η ρίζα της ύλης, και του Μάχα-Μπούντι, που είναι η συλλογική εμπειρία που έχει συσσωρευτεί διαμέσου των διαδοχικών μανβαντάρα, για τούτο και η Σοφία Του είναι αλάνθαστη.\nΌταν μια ακτίνα από το Παγκόσμιο Μπούντι ή την Παγκόσμια Ψυχή, το Αλάγια, προβάλλεται στην εκδήλωση, τότε ονομάζεται Μονάδα ή Άτμα-Μπούντι και είναι συνώνυμο του «Αιώνιου Προσκυνητή». Στην περίοδο του Πραλάγια, που είναι η απόσυρση της Εκδηλωμένης Ζωής από τον Χώρο και τον Χρόνο, η Μονάδα παραμένει σε μια κατάσταση ανάπαυσης και όταν φθάνει ο κύκλος της επαναφύπνισης ή του Μανβαντάρα, τότε επανεμφανίζεται στην Εκδήλωση ή επαναγεννιέται.\n«Μπόντα σημαίνει την εγγενή θεία διάνοια ή ‘κατανόηση’. Μπούντα είναι η κατάκτηση της σοφίας με προσωπικές προσπάθειες και ατομική αξία. Ενώ Μπούντι είναι η ικανότητα να γνωρίζει κάποιος το κανάλι μέσω του οποίου η θεία γνώση προσεγγίζει το ‘Εγώ’, τη διάκριση ανάμεσα στο καλό και το κακό, σημαίνει επίσης τη ‘θεία συνειδητότητα’. Είναι επίσης η ‘Πνευματική Ψυχή’ που είναι το όχημα του Άτμα.» (29)\n“Η Εκτη αρχή στον Άνθρωπο (Μπούντι, η Πνευματική Ψυχή), αν και είναι μόνο μια ανεπαίσθητη πνοή, για την αντίληψή μας, είναι κάτι υλικό σε σύγκριση με το θείο ‘Πνεύμα’, το Άτμα, του οποίου είναι το όχημα… ενώ και τα δύο μαζί (Άτμα-Μπούντι) συνιστούν στον Άνθρωπο, τη Μονάδα.» (30)\n7. Το Άτμα, είναι η έβδομη αρχή, η ανώτατη, είναι το Πνεύμα και είναι αθάνατο, παγκόσμιο, αγνό και είναι η πηγή όλων των εκδηλώσεων στον Κόσμο.\n«… είναι αλήθεια ότι μόνο το Άτμα θερμαίνει τον εσωτερικό άνθρωπο, δηλ. τον φωτίζει με την ακτίνα της θείας ζωής και μόνο αυτό μπορεί να μεταβιβάσει στον εσωτερικό άνθρωπο ή στο επανενσαρκούμενο Εγώ, την αθανασία του.» (31)\nΑιθέρας: όρος που χρησιμοποίησαν οι Έλληνες μύστες της αρχαιότητας για την Ύλη-Ουσία από την οποία πληρούται ο Χώρος ή το Διάστημα. Ο αιθέρας της επιστήμης είναι μόνο ένα στοιχείο της Φύσης που ανακάλυψε η σύγχρονη φυσική.\nΜΔ, Ι, 15\nΜΔ. Ι, 329\nΜΔ, ΙΙ 81,\nΜΔ, Ι, 97\nΜΔ, Ι, 110\nΜΔ, ΙΙ, 612\nΜΔ, Ι, 94\nΜΔ, ΙΙ, 573\nΜΔ, ΙΙ, 599\nΜΔ, ΙΙ, 601\nΜΔ, ΙΙ, 59\nΜΔ, ΙΙ, 602\nΑναγκαστικά χρησιμοποιούμε σανσκριτικούς όρους, επειδή δεν υπάρχουν αντίστοιχοι όροι στις δυτικές γλώσσες. Ο κάθε όρος για να αποδοθεί στις δυτικές διαλέκτους, χρειάζεται ένα πλήθος εξηγήσεων.\nΜΔ, Ι, 570\nΤο απόσπασμα είναι από τη Μυστική Δοξασία (ΜΔ), V, 471 και όσον αφορά στον άνθρωπο, είναι η 6ηαρχή του.\nΜΔ, V, 471\nΠρακτικά του Τμήματος Μπλαβάτσκυ, σ.41(Αγγλική)\nΘεοσοφικό Γλωσσάριο, σ.170-1 (Αγγλική)\nΜΔ, V, σ. 471\nΜΔ, ΙΙ, 1\nΜΔ, ΙΙ, 672-3\nΚλειδί της Θεοσοφίας, σ.89, Θεοσοφικές Εκδόσεις, 2002\nΜΔ, ΙΙ 81\nΘεοσοφικό Γλωσσάριο, για το Μάνας\nΜΔ, Ι, xix\nΜΔ, Ι, 119\nΜΔ. ΙΙ, 110


Σάββατο, 28 Νοεμβρίου 2020 15:05\nΘυμάμαι την παλιά ατάκα. «Πήγα στο περίπτερο να πάρω τσιγάρα και ο περιπτεράς με ρώτησε αν είναι μεγάλος άσος η...» τάδε, σήμερα η Εβερτον.\nΚυριακή, 29 Νοεμβρίου 2020 14:51\nΓιατί Τσέλσι και Τότεναμ, ενώ συναντήθηκαν για πρώτη φορά το 1909, απέκτησαν έχθρα και αντιπαλότητα το... 1967; Από τον τελικό Κυπέλλου, τότε ενός τροπαίου που εκείνη την εποχή στη... συνείδηση ήταν ισάξιο με ένα πρωτάθλημα.\nΣάββατο, 05 Δεκεμβρίου 2020 16:00


Χλωμιπραμίνη (anafranil) - Δοσολογία\nΠώς πρέπει να παίρνω το anafranil? τι πρέπει να προσέχω?\n* Η χλωμιπραμίνη είναι αποτελεσματική σε δόσεις από 30-150 mg ημερησίως στις οποίες φτάνουμε με προοδευτική αύξηση.\n* Πρέπει να παίρνετε τη χλωμιπραμίνη ακριβώς όπως σας συνέστησε ο γιατρός σας. Αν δεν καταλαβαίνετε τις οδηγίες, ρωτήστε τον γιατρό, το φαρμακοποιό ή κάποια νοσηλεύτρια.\n* Η χλωμιπραμίνη μπορεί να ληφθεί σε πολλές διαφορετικές δόσεις μέσα στο εικοσιτετράωρο ή σε μια μόνη δόση την ημέρα (συνήθως πριν τον ύπνο).Ακολουθήστε τις οδηγίες του γιατρού σας.\n* Το γκρειπφρουτ και ο χυμός γκρειπφρουτ μπορεί να αλληλεπιδράσουν με την χλωμιπραμίνη.Αυτό μπορεί να οδηγήσει σε πιθανά ανεπιθύμητα συμπτώματα.Πρέπει να συζητήσετε τη χρήση τους με το γιατρό σας.\n* Μπορεί να περάσουν 4 εβδομάδες ή και περισσότερο ως που να αισθανθείτε καλύτερα, αλλά μη σταματήσετε να παίρνετε χλωμιπραμίνη χωρίς να μιλήσετε πρώτα με το γιατρό σας.\n* Τα συμπτώματα υπερδοσολογίας από χλωμιπραμίνη περιλαμβάνουν κρίσεις, σύγχυση, νωθρότητα, ευερεθιστότητα, ψευδαισθήσεις και χαμηλή αρτηριακή πίεση (ζάλη, κόπωση, λιποθυμία).Αν παρουσιάσετε τέτοια συμπτώματα μετά από λήψη μεγάλης ποσότητας χλωμιπραμίνης αναζητήστε αμέσως ιατρική βοήθεια.\n* Μη σταματάτε τη χρήση της χλωμιπραμίνης απότομα. Αυτό μπορεί να προκαλέσει συμπτώματα όπως ναυτία, πονοκέφαλο και αδιαθεσία.\nΠληροφορίες Αντενδείξεις Παρενέργειες Αλληλεπιδράσεις Ψυχιατρικά Φάρμακα\nbio-clom-dosa Copyright 2003-2011 Web4Health


Παρασκευή, 05 Ιανουαρίου 2018 17:31\nΣύμφωνα με τον αντιπρόεδρο της ΝΔ, ο Τσίπρας θέλει να πραγματοποιηθούν εκλογές το 2018 μετά την έξοδο στις αγορές. Από την άλλη μεριά οι δανειστές θέλουν να παραμείνει μέχρι το τέλος επειδή τους κάνει τα χατήρια. «Αφού ο Τσίπρας διασφαλίζει τα συμφέροντά τους δεν έχουν κανέναν λόγο να ψάξουν για άλλον. Τους δανειστές δεν τους νοιάζει εάν εμείς περνάμε χάλια, εάν εμένα με κυνηγάει ο Ρουβίκωνας να με δείρει σε κάποιο στενό, αν υπάρχουν παρεμβάσεις στη δικαιοσύνη ή αν κόβουν τα ταξίδια των παιδιών μας στο εξωτερικό»,ανέφερε ο κ. Γεωργιάδης.\nΠερισσότερα σε αυτή την κατηγορία: « Mητσοτάκης: Είμαι σίγουρος ότι ο Καμμένος θα δείξει μεγάλη ευλυγισία για τα Σκόπια Ο αναπληρωτής πρωθυπουργός των Σκοπίων δεν καίγεται για δημοψήφισμα για το όνομα- Έρχεται την Τρίτη στην Ελλάδα »


Οι νέοι αγανακτισμένοι της Ευρώπης | Moneyreview.gr\nThe New York Times Τρίτη 30/03/2021, 14:09 MARK LANDLER AND STEPHEN CASTLE\nArmando Babani/ AFP - Getty Images\n30 Μαρτίου, 2021 Τρ 30/03/2021, 14:09\nΣτο Μπρίστολ, μία πόλη φοιτητών στην Αγγλία, είχαμε σφοδρές συγκρούσεις ανάμεσα στην αστυνομία και τους διαδηλωτές. Στο Κασέλ, μία γερμανική πόλη γνωστή για το φεστιβάλν της, η αστυνομία έριξε σπρέι πιπεριού σε διαδηλωτές κατά των περιοριστικών μέτρων για την πανδημία.\nΈναν χρόνο αφότου οι Ευρωπαίοι ηγέτες έδωσαν εντολή στους πολίτες να μείνουν σπίτι για να περιοριστεί η φονική πανδημία, χιλιάδες έχουν ξεχυθεί στους δρόμους. Συχνά αντιμετωπίζοντας με κλομπ και ασπίδες, γεγονός που εγείρει ερωτήματα για το ρόλο της αστυνομίας. Από την Ισπανία και τη Δανία έως την Αυστρία και τη Ρουμανία αγανακτισμένοι άνθρωποι διαδηλώνουν κατά των περιορισμών στην καθημερινότητά τους. Με μεγάλο μέρος της Ευρώπης να αντιμετωπίζει ένα νέο τρίτο φονικό κύμα μολύνσεων τα lockdown θα μπορούσαν να παραμείνουν σε ισχύ για αρκετές εβδομάδες ή ακόμη και μήνες ακόμη, με τους αναλυτές να προειδοποιούν πως οι εντάσεις στους δρόμους πιθανότατα θα κλιμακωθούν.\nΣτη Βρετανία η οργή για την αστυνομία έχει πυροδοτήσει μία πανεθνική δημόσια συζήτηση, η οποία θυμίζει κάτι από το κίνημα Black Lives Matter στις ΗΠΑ. «Αυτό που βλέπουμε είναι ένα αυξανόμενο επίπεδο δυσφορίας μεταξύ μελών της κοινωνίας μας, που βλέπουν μία θεμελιώδη απουσία νομιμοποίησης στην επιβολή του νόμου κατά τη διάρκεια της πανδημίας» λέει ο Κλίφορντ Στοτ, καθηγητής κοινωνικής ψυχολογίας στο Keele University της Αγγλίας. «Και αυτή έχει δημιουργήσει παράδοξους συμμάχους».\nΔεξιοί πολιτικοί που διαμαρτύρονται για τα lockdοwn είναι εξίσου θυμωμένοι με αριστερούς διαδηλωτές, που δίνουν σταθερά το «παρών» στην πλατεία Τραφάλγκαρ στο πλαίσιο των διαδηλώσεων «Extinction Rebellion». Το πλήθος σε αυτές τις διαδηλώσεις ήταν ένας από τους λόγους που οι αρχές επεδίωξαν να αποκτήσουν ακόμη ευρύτερες εξουσίες στον περιορισμό των συναθροίσεων.\nΤην οργή ήρθε πάντως να εντείνει η περιπτωση της Σάρα Έβεραρντ, μίας 33χρονης γυναίκας που απήχθη και δολοφονοθήκε από έναν αστυνομικό στο Λονδίνο. Η αστυνομία διέλυσε μία αγρυπνία για την 33χρονη υποστηρίζοντας ότι οι διαδηλωτές καταπατούν τους κανόνες κοινωνικής αποστασιοποίησης. Η προοπτική περισσότερων τέτοιων αντιπαραθέσεων είναι υψηλή, τονίζει ο κ. Στοτ, επικαλούμενος «τον πιο ζεστό καιρό, τη διάρκεια του lockdown και την αυξανόμενη δυσφορία ανάμεσα σε μέλη της κοινότητας για την επιβολή των περιοριστικών μέτρων».\nΣτο Μπρίστολ το φιτίλι άναψε η νέα νομοθεσία που δίνει περισσότερες εξουσίες στην αστυνομία προκειμένου να περιορίσει διαδηλώσεις. Μία διαδήλωση «Kill the Bill» (σκοτώστε το νομοσχέδιο) κατέληξε σε βίαια επεισόδια με ορισμένους να φτάνουν έξω από ένα αστυνομικό τμήμα και να πετούν πυροτεχνήματα πάνω σε αστυνομικούς. Ο δήμαρχος Μάρβιν Ρις επέκρινε τη βία. Αλλά ο Ρις, που ανήκει στο Εργατικό Κόμμα, είναι επίσης κάθετα αντίθετος στη νέα νομοθεσία. Είπε ότι πρόκειται για μία κυνική προσπάθεια της συντηρητικής κυβέρνησης να στηρίξει τη βάση της με το δόγμα «νόμος και τάξη» εν μέσω πανδημίας. «Δεν μπορούμε να επιζητούμε ειρήνη μέσω της αστυνόμευσης» δήλωσε.\nΤο περασμένο καλοκαίρι η πόλη του κ. Ρις έγινε σύμβολο της παγκόσμιας εξάπλωσης του κινήματος Black Lives Matter, όταν ένα πλήθος γκρέμισε ένα άγαλμα του 17ου αιώνα που απεικόνιζε έμπορο σκλάβων και το έριξε στο λιμάνι. Αυτή τη φορά φοβάται ότι οι εικόνες από τις σπασμένες τζαμαρίες θα βοηθήσουν τον πρωθυπουργό Μπόρις Τζόνσον να περάσει τον νόμο για την αστυνομία.\nΓια πολλούς στη Βρετανία αυτό θα ήταν μία πικρή ειρωνία, δεδομένου ότι η πανδημία έχει ήδη οδηγήσει στον αυστηρότερο περιορισμό των ελευθεριών στη σύγχρονη ιστορία. Νόμοι έκτακτης ανάγκης πέρασαν με βιασύνη από τη Βουλή χωρίς τον συνήθη έλεγχο. «Αυτή η πανδημία έχει φανερώσει την αδυναμία του άγραφου συντάγματός μας όσον αφορά σε συγκεκριμένα δικαιώματα» λέει ο Άνταμ Γουάγκνερ, δικηγόρος ανθρωπίνων δικαιωμάτων. «Εάν αφαιρέσεις την αντιπροσωπευτική δημοκρατία από τη διαδικασία της νομοθεσίας, τότε χάνεις βασικές φωνές».


Δευτέρα, 15 Ιούλιος 2019 10:03\tΕυρυτανικά Νέα\nΑνοικτή επιστολή για το αποτέλεσμα των εκλογών απέστειλε ο κ. Κλεομένης Λάππας, ο οποίος στις πρόσφατες εθνικές εκλογές της 7ης Ιουλίου ήταν υποψήφιος βουλευτής Ευρυτανίας με τη Νέα Δημοκρατία. Στην επιστολή, που δημοσιεύτηκε στην έντυπη έκδοση των «Ευρυτανικών Νέων», την Τετάρτη 10/7/19, αναφέρονται τα εξής:\nΜε την παρούσα επιστολή θα ήθελα να ευχαριστήσω όλους εκείνους που με τίμησαν με την ψήφο τους. Καταρχάς, ευχαριστώ τους ψηφοφόρους της Νέας Δημοκρατίας που με εμπιστεύτηκαν και με στήριξαν, αλλά και εκείνους που δεν ανήκουν πολιτικά ή ιδεολογικά στην παράταξή της, έκαναν όμως την υπέρβαση και με τίμησαν με την ψήφο τους.\nΕυχαριστώ για τη στήριξή τους, τους νέους που επέλεξαν να μείνουν και να αγωνιστούν στο τόπο μας καθώς και τους νέους οικογενειάρχες, που βιώνουν όπως κι εγώ τις ίδιες αγωνίες και δυσκολίες της διαβίωσης στην Ευρυτανία. Μαζί οραματιστήκαμε και θέσαμε στόχους εφικτούς για την αξιοποίηση και την ανάδειξη του τόπου μας και κατά συνέπεια τη βελτίωση της ζωής μας. Ευχαριστώ τους μεγαλύτερους σε ηλικία συμπολίτες μου, που με ενθάρρυναν να προχωρήσω, με συμβούλεψαν και με έκαναν σοφότερο με τις εμπειρίες τους. Τέλος, ευχαριστώ μέσα από την καρδιά μου την οικογένειά μου και τους συνεργάτες μου, που έδωσαν έναν τιτάνιο αγώνα αυτό το σύντομο διάστημα της αναμφισβήτητα έντονης προεκλογικής περιόδου.\nΣε αυτή την εκλογική αναμέτρηση, σημαία μου είχα τον πολιτικό πολιτισμό, πορεύτηκα με ήθος, ανθρωπιά, εντιμότητα και ανιδιοτέλεια. Θα συνεχίσω να πορεύομαι κατ' αυτόν το τρόπο με οποιοδήποτε κόστος αυτό συνεπάγεται. Εξακολουθώ να είμαι δίπλα στους συμπολίτες μου, σε έναν διαρκή αγώνα για την ευημερία του τόπου μας.\nΣυγχαίρω τον επανεκλεγέντα βουλευτή Ευρυτανίας, κ. Κοντογεώργο, και του εύχομαι μια παραγωγική θητεία, ώστε να καταφέρουμε στο νομό μας να υπερπηδήσουμε τα εμπόδια και να βρούμε τον βηματισμό μας προς την ανάπτυξη. Η επόμενη ημέρα χρειάζεται αποφασιστικότητα, σύνεση και κυρίως ενότητα.\nΈχουμε 7533 επισκέπτες συνδεδεμένους


Ιστορία του Ελληνικού Οίνου | Ελληνίδες του Κρασιού\nΚατά τη διάρκεια των κλασσικών χρόνων οι Έλληνες είχαν ένα καλά ρυθμισμένο οινικό εμπόριο. Είχε δημιουργηθεί ένα πρώιμο σύστημα ονομασίας προέλευσης για να προστατεύσει την αξία και να επιβεβαιώσει την αυθεντικότητα των κρασιών υψηλής ποιότητας από συγκεκριμένες περιοχές. Αμφορείς, οι οποίοι χρησιμοποιήθηκαν για αποθήκευση και μεταφορά κρασιού, βρέθηκαν με ειδικές σφραγίδες που επισήμαναν την προέλευση και το έτος παραγωγής του κρασιού που περιείχαν. Πολλά στοιχεία από την πολύπλοκη νομοθεσία της Ευρωπαϊκής Κοινότητας που αφορούν την παραγωγή και παρουσίαση των οίνων έχουν ομοιότητες με αυτά που ίσχυαν στην αρχαία Ελλάδα. Οινική νομοθεσία που αφορούσε τη Θάσο βρέθηκε χαραγμένη σε μάρμαρο.


Αισιοδοξία για Νταν! | Onsports.gr\nhome ΠοδόσφαιροΕυρώπηΑγγλία Αισιοδοξία για Νταν! Κοινοποιήστε\nΑισιοδοξία για Νταν!\tΣυντάκτης: Onsports Team\nΔημοσίευση: Δευτέρα, 04 Ιουλίου 2011 04.06\nΣε αναμονή βρίσκεται η διοίκηση Στόουκ, όσον αφορά την υπόθεση απόκτησης του Σκοτ Νταν, από την Μπέρμιγχαμ.\tΤην απάντηση της διοίκησης της Μπέρμιγχαμ, για την απόκτηση του Σκοτ Νταν, περιμένουν στη Στόουκ. Η προσφορά, που κατέθεσαν οι «Πότερς», για τον κεντρικό αμυντικό, δεν έχει γίνει γνωστή, ωστόσο, στις τάξεις του συλλόγου, υπάρχει αισιοδοξία, για την τελική έκβαση της υπόθεσης.\n«Πιστεύω ότι η πρόταση που καταθέσαμε είναι λογική και πλέον όλα εξαρτώνται από την Μπέρμιγχαμ.\nΠεριμένουμε να μας πει αν τη δέχεται ή όχι», δήλωσε σχετικά ο προπονητής της Στόουκ, Τόνι Πιούλις.\tΚατηγορία: Αγγλία


Η Δημοσιογράφος Υγείας Ιωάννα Λάκα συζητά με τον Dr. Διονύσιο Πινιαλίδη για τις μεταβολικές διαταραχές στην τρίτη ηλικία | Glocal.gr\nΗ Δημοσιογράφος Υγείας, Ιωάννα Λάκα, επισκέφθηκε τον Χειρουργό Λαπαροσκόπο και Διευθυντή στο ΝΙΜΤΣ, Dr. Διονύσιο Πινιαλίδη, στο ιατρείο του στην Αθήνα. Προέκυψε μια άκρως ενδιαφέρουσα συζήτηση γενικά για τις μεταβολικές διαταραχές και πιο ειδικά για την παχυσαρκία, την ανορεξία και την απώλεια βάρους στην τρίτη ηλικία.\nΚύριε Πινιαλίδη, τι ακριβώς εννοούμε με τον όρο «μεταβολικές διαταραχές»;\nΟι μεταβολικές διαταραχές αποτελούν μία ομάδα σοβαρών γενετικών ή επίκτητων ασθενειών, οι οποίες χαρακτηρίζονται από την διαταραχή της ικανότητας του σώματος να δημιουργήσει ή να διασπάσει σημαντικές ουσίες, οι οποίες εφοδιάζουν τον οργανισμό με την απαραίτητη ενέργεια και που βρίσκονται στα τρόφιμα. Οι σύνθετες μεταβολικές αντιδράσεις που ευθύνονται για τη διάσπαση αυτών των ουσιών, συμβαίνουν από το πρώτο κιόλας δευτερόλεπτο της γέννησης και παίζουν σημαντικό ρόλο σε όλη τη διάρκεια της ζωής του ατόμου. Εάν το σώμα έχει πάρα πολύ ή πολύ λίγο από αυτές τις ουσίες, μπορούν να προκύψουν σοβαρά προβλήματα υγείας. Παρακάτω θα μιλήσουμε για την παχυσαρκία, την ανορεξία, καθώς και την απώλεια μυϊκού βάρους τρίτης ηλικίας, οι οποίες αφορούν σε επίκτητες διαταραχές, που όμως δύναται να κουβαλούν το βάρος γενετικής προδιάθεσης ή γονιδιακής επιβάρυνσης.\nΗ παχυσαρκία έχει χαρακτηριστεί ως η «η μάστιγα της εποχής». Σας βρίσκει σύμφωνο αυτός ο χαρακτηρισμός που της έχει δοθεί;\nΗ παχυσαρκία ολοένα και αυξάνεται και ενδέχεται να καταστεί επικίνδυνη, καθώς μπορεί να προκαλέσει στο μέλλον πολλές παθήσεις, όπως π.χ. σακχαρώδη διαβήτη, αρτηριακή υπέρταση, συναισθηματικές και ψυχικές διαταραχές, καρδιαγγειακά νοσήματα κ.α. Η Χειρουργική Παχυσαρκίας (Οbesity Surgery) έχει ως στόχο τη δραστική μείωση βάρους σε παχύσαρκους ασθενείς. Με την ελάττωση του βάρους σώματος, μέσω μιας βαριατρικής επέμβασης, αποφεύγονται ή και θεραπεύονται πολλές από τις παραπάνω παθήσεις. Η χειρουργική της παχυσαρκίας περιλαμβάνει ένα ευρύ φάσμα χειρουργικών τεχνικών που στοχεύουν στην οριστική αντιμετώπιση της πάθησης. Η χειρουργική από μόνη της δεν μπορεί να δώσει τα επιθυμητά αποτελέσματα, αν δεν συμμορφώνεται ο ασθενής στις οδηγίες των θεραπόντων, ενώ επίσης είναι σημαντικό να έχει ψυχολογική υποστήριξη, εάν υπάρχει τέτοια ανάγκη.\nΓιατρέ, είναι η παχυσαρκία όσο απλή νομίζουμε;\nΗ παχυσαρκία συνδέεται με διάφορες παθολογικές καταστάσεις, που επιβαρύνουν σημαντικά την υγεία και την ψυχολογία του πάσχοντος. Είναι μια πολυπαραγοντική νόσος και τα αίτια που συμβάλλουν σε αυτή είναι τα εξής ακόλουθα:\nη χρονική κατανομή των γευμάτων στην ημέρα\nτα περιστασιακά γεύματα\nτο κοινωνικό stress που οδηγεί τους ανθρώπους στις γευστικές απολαύσεις ως μέσο εκτόνωσης\nη έλλειψη επαρκούς άσκησης και σωματικής δραστηριότητας\nη γενετική προδιάθεση, που παίζει πολύ μεγάλο ρόλο και\nοι ενδοκρινολογικές διαταραχές, η λήψη φαρμάκων ή η διακοπή του καπνίσματος.\nΠώς συνδέεται η νευρική ανορεξία με τον μεταβολισμό;\nΗ ανορεξία μέχρι πρόσφατα θεωρούνταν αποκλειστικά μία σοβαρή ψυχιατρική ασθένεια αλλά τελικά αποδείχτηκε ότι συνδέεται και με προβλήματα στον μεταβολισμό. Ουσιαστικά, πρόκειται για μία διατροφική διαταραχή που οδηγεί τους ανθρώπους να χάνουν όσο το δυνατόν περισσότερο βάρος, τρώγοντας ελάχιστες ποσότητες φαγητού. Τα άτομα με ανορεξία έχουν συχνά μία παραποιημένη εικόνα για τον εαυτό τους και μπορεί να αισθάνονται ότι έχουν επιπλέον κιλά, ακόμα και αν είναι λιποβαρή. Συχνότερα, επηρεάζει τις νέες γυναίκες, αλλά μπορεί να συμβεί σε οποιονδήποτε άνθρωπο οποιασδήποτε ηλικίας ή φύλου. Σε βάθος χρόνου, ενδέχεται να βλάψει τους μυς, τα οστά, την καρδιά, τη γονιμότητα και δυστυχώς ενίοτε μπορεί να αποβεί και μοιραία για τον ασθενή. Ωστόσο, είναι μια πάθηση που μπορεί να αντιμετωπιστεί, βοηθώντας τους ασθενείς να ανακάμψουν πλήρως.\nΠερνώντας στο θέμα της απώλειας βάρους σε ανθρώπους τρίτης ηλικίας, τι ισχύει, Γιατρέ;\nΜε την πάροδο των χρόνων, παρατηρούνται σημαντικές αλλαγές στη σύνθεση του σώματος. Μετά τα 20-30 έτη, αυξάνεται η λιπώδης μάζα, ενώ η ελεύθερη λίπους μάζα σώματος μειώνεται σταδιακά λόγω της απώλειας των σκελετικών μυών. Όταν τα άτομα εισέρχονται στην τρίτη ηλικία, υπάρχει η σχετική αύξηση του ενδοκοιλιακού λίπους, σε σχέση με το υποδόριο ή το συνολικό σωματικό λίπος, ενώ παρατηρείται επίσης αύξηση του λίπους μεταξύ των μυών, αλλά και ενδοηπατικά, τα οποία αποτελούν παράγοντες κίνδυνου για αντίσταση στην ινσουλίνη και μεταβολικά νοσήματα που αυξάνονται με τη γήρανση. Σύμφωνα με μελέτες που έχουν διεξαχθεί για το συγκεκριμένο θέμα, η οικειοθελής απώλεια βάρους σχετίζεται με μειωμένη θνησιμότητα σε άτομα με διαβήτη, διαταραγμένη ανοχή στη γλυκόζη και άλλα προβλήματα υγείας. Άλλες μελέτες, βέβαια, δείχνουν ότι δεν υπάρχει καμία επίδραση της απώλειας βάρους στα ποσοστά θνησιμότητας.\nΠοια είναι η διαφορά στη θεραπεία για την απώλεια βάρους μεταξύ των διάφορων ηλικιακών ομάδων;\nΣε γενικές γραμμές, η απώλεια βάρους στα παχύσαρκα άτομα κάθε ηλικίας μπορεί να βελτιώσει τις επιπλοκές που σχετίζονται με την παχυσαρκία, τη σωματική λειτουργία, και την ποιότητα της ζωής. Επίσης, στοχεύει να βελτιώσει να βελτιώσει το αναλογούμενο βάρος στις αρθρώσεις των γονάτων, των ισχίων και της Σπονδυλικής Στήλης, όπως και την κυκλοφορία στα άκρα. Βέβαια, ο βασικός λόγος της θεραπείας για την απώλεια βάρους μπορεί να διαφέρει μεταξύ των ηλικιακών ομάδων. Πρωταρχικός στόχος σε ενήλικές προχωρημένης ηλικίας, πρέπει να είναι η βελτίωση της σωματικής λειτουργικότητας και της ποιότητας ζωής. Επιπλέον, η θεραπευτική προσέγγιση μπορεί να διαφέρει μεταξύ των νεότερων και ηλικιωμένων, λόγω της αυξανόμενης σημασίας της πρόληψης απώλεια μυϊκής μάζας και της οστικής μάζας που συμβαίνει με την απώλεια βάρους σε άτομα μεγαλύτερης ηλικίας. Το θεραπευτικό πλάνο που θα τεθεί, πρέπει να βοηθήσει τα άτομα αυτά να ξεπεράσουν τα εμπόδια και να συμμορφωθούν στις διατροφικές αλλαγές και την ένταξη της σωματικής άσκησης στη ζωή τους.\nDr. Διονύσιος Πινιαλίδης, Χειρουργός Λαπαροσκόπος και Διευθυντής στο ΝΙΜΤΣ.\nΕπόμενο άρθροΕπίθεση Παυλάκη στην κυβέρνηση για τη χαλάρωση των μέτρων\nΧρυσές γόβες με διαμάντια πωλήθηκε στο Ντουμπάι στην τιμή ρεκόρ των...\nK. Ζαχαριάδης: Δημιουργούν ένα εκρηκτικό και επικίνδυνο μείγμα για την Ελλάδα,...


Μελέτη της δυνατότητας προσδιορισμού των μηχανικών ιδιοτήτων των εδαφών μέσω απλών δοκιμών κατάταξης και θλίψης\nΈδαφος ; Θλίψη ; Κοκκομετρική ανάλυση\nΣτόχος αυτής της πτυχιακής είναι να μελετήσουμε τη δυνατότητα της εύρεσης των μηχανικών ιδιοτήτων συνεκτικών και μη συνεκτικών εδαφών μέσω απλών δοκιμών κατάταξης και θλίψης. Πραγματοποιούμε τις δοκιμές κοκκομετρικής ανάλυσης και διάτμησης για τα ψαθυρά εδάφη, ενώ για τα λεπτόκοκκα εκτός από τις δύο προηγούμενες δοκιμές, πραγματοποιούμε ακόμα τη δοκιμή της ανεμπόδιστης θλίψης και των ορίων Atterberg. Θέλοντας να αποφύγουμε τις χρονοβόρες δοκιμές της στερεοποίησης για τα συνεκτικά εδάφη και της τριαξονικής για τα μη συνεκτικά, χρησιμοποιούμε εμπειρικούς τύπους που προσδιορίζουν, σύμφωνα με μελέτες, τον δείκτη συμπιεστότητας Cc και τη γωνία εσωτερικής τριβής (φ). Τέλος συγκρίνουμε τη συνοχή (C) και τη γωνία εσωτερικής τριβής (φ) με τις αντίστοιχες τιμές των μεγεθών αυτών που βρήκαμε με τη βοήθεια των εμπειρικών τύπων. Επίσης, βγάζουμε συμπεράσματα για την εγκυρότητα των εμπειρικών αυτών τύπων και σχολιάζουμε την απόκλισή τους από τις τιμές των αντίστοιχων μεγεθών που υπολογίσαμε από τις εργαστηριακές δοκιμές.


Γερμανία-εκλογές: Υπέρ μιας πιο ανεξάρτητης στρατιωτικά Ευρώπης η υπ. Άμυνας Ανεγκρέτ Κραμπ-Κάρενμπαουερ\nΗ υπουργός Άμυνας Άνεγκρετ Κραμπ-Κάρενμπαουερ (CDU) θα παρουσιάσει στους συναδέλφους της στην Ευρωπαϊκή Ένωση πρόταση για μια ευρωπαϊκή δύναμη στρατιωτικής δράσης έως το τέλος Οκτωβρίου. Με τον τρόπο αυτό θα εκφραστεί το γεγονός ότι (η Ευρώπη) διδάχθηκε από το άδοξο τέλος της στρατιωτικής αποστολής στο Αφγανιστάν κατά την Χριστιανοδημοκράτη πολιτικό. Δεν μπορούμε να εμπιστευθούμε τον Όλαφ Σολτς σε θέματα Ασφάλειας και ΝΑΤΟ.\n«Θα παρουσιάσω στου ομολόγους μου της Ευρωπαϊκής Ένωσης έως το τέλος Οκτωβρίου συγκεκριμένη πρόταση για τη δημιουργία ευρωπαϊκής στρατιωτικής δύναμης για την αντιμετώπιση καταστάσεων όπως αυτή του Αφγανιστάν. Αυτό δεν σημαίνει ότι πρέπει να αποσυνδεθούμε από τους Αμερικανούς. Αλλά μπορεί να υπάρχουν καταστάσεις στις οποίες έχουμε διαφορετικά συμφέροντα, και εντός του ΝΑΤΟ. Σε τέτοιες περιπτώσεις θα πρέπει να γίνουμε πιο ικανοί να δρούμε μόνοι μας», δήλωσε η υπουργός Άμυνας στην εφημερίδα «Frankfurter Allgemeine Zeitung» (FAZ).\nΣτη συνέχεια εξομολογήθηκε ότι σκέφτηκε να παραιτηθεί εξ αιτίας των προβλημάτων τα οποία προέκυψαν με την αποχώρηση των γερμανικών ενόπλων δυνάμεων από το Αφγανιστάν και για το γεγονός ότι δεν κατάφερε να πείσει για τις απόψεις της την κυβέρνηση. «Το ερώτημα το οποίο έθεσα στον εαυτό μου ήταν ή να παραιτηθώ ή να συνεχίσω να αγωνίζομαι τώρα -κατά την προεκλογική εκστρατεία και ελπίζω στη συνέχεια-, ώστε να μην φτάσουμε ξανά σε μια τέτοια κατάσταση και την επόμενη φορά να είμαστε ικανότεροι να δράσουμε. Τελικά αποφάσισα το δεύτερο», όπως είπε.\nΗ συντηρητική πολιτικός προειδοποίησε τέλος για αποδυνάμωση των γερμανικών ενόπλων δυνάμεων και αποχώρηση της Γερμανίας από το ΝΑΤΟ εάν το Σοσιαλδημοκρατικό κόμμα (SPD) ηγηθεί της επόμενης ομοσπονδιακής κυβέρνησης. «Ο υποψήφιος καγκελάριος του SPD, Όλαφ Σολτς, μπορεί να υπόσχεται να διατηρήσει τον στόχο του ΝΑΤΟ για αύξηση των αμυντικών δαπανών στο 2% του ΑΕΠ, όμως ο επικεφαλής της κοινοβουλευτικής ομάδας του SPD, Ρόλφ Μίτσενιχ το απορρίπτει. Τούτου δοθέντος, δεν πιστεύω ότι μπορεί κανείς πραγματικά να εμπιστευτεί τον υποψήφιο καγκελάριο του SPD σε θέματα Ασφάλειας και ΝΑΤΟ», τόνισε η Γερμανίδα υπουργός Άμυνας.


Οι 8 τομές του νέου Ποινικού Κώδικα: Όλες οι αλλαγές που θα διορθώσουν τα κακώς κείμενα του ΣΥΡΙΖΑ – Μέχρι τον Σεπτέμβριο το νέο νομοσχέδιο\nΠαρέμβαση του αναπληρωτή υπουργού Υγείας στη Βουλή για τους εμβολιασμούς\nΩς μετριοπαθείς νομοθετικές διατάξεις, με τις οποίες η κυβέρνηση επιχειρεί να παροτρύνει τους λίγους να μη βλάπτουν με τη συμπεριφορά τους τη συντριπτική πλειονότητα των πολιτών της χώρας μας,\nχαρακτήρισε την Πέμπτη ο αναπληρωτής υπουργός Υγείας, Βασίλης Κοντοζαμάνης, από το βήμα της Βουλής, την τροπολογία για την υποχρεωτικότητα του εμβολιασμού σε συγκεκριμένες επαγγελματικές κατηγορίες του γενικού πληθυσμού.\nΤι ανέφερε στην ομιλία του ο Βασίλης Κοντοζαμάνης\nΌποιος αμφισβητεί αυτές τις έξι αλήθειες είναι υποκριτής. Γιατί ύστερα απ’ όσα έχουν μεσολαβήσει δεν μπορεί να υποστηρίξει πως δεν ήξερε, δεν άκουσε, δεν του είπαν. Συνεπώς, όποιος σήμερα αφήνει έστω και μία χαραμάδα να αμφισβητηθούν τα εμβόλια, ''ψαρεύει'' σε θολά και επικίνδυνα νερά. Πολύ περισσότερο όταν επιτρέπει σε συνεργάτες του να διαλαλούν ότι είναι ανεμβολίαστοι, αλλά και να μιλούν για μη εγκεκριμένες δήθεν θεραπείες.\nΠολύ περισσότερο που τα 2 μέτωπα έχουν, σταδιακά, διαμορφωθεί: είναι η πλευρά της επιστήμης και της δημόσιας υγείας και η πλευρά της φημολογίας και της συνωμοσιολογίας. Ενώ τα περιθώρια στενεύουν: Η οικονομία πρέπει να λειτουργήσει, η κοινωνία να απελευθερωθεί και η μετάλλαξη ''Δέλτα'' να αντιμετωπιστεί. Γι’ αυτό και, παράλληλα με την πειθώ, χρειάζονται και μέτρα. Γιατί, ακριβώς, αν τα τελευταία λείψουν θα έχει κάθε λόγο να κατηγορηθεί για αδράνεια η Πολιτεία από τα εκατομμύρια πολιτών που εμβολιάστηκαν και δικαιούνται να ζητούν τη ζωή τους πίσω. Είναι, άλλωστε, η πολιτική που ακολουθούν τώρα όλες οι χώρες.\nΗ στάση, συνεπώς, απέναντι στις νέες ρυθμίσεις θα κρίνουν και τη σοβαρότητα των κομμάτων. Δεν γίνεται κάποιοι να ζητούν πειθώ, όταν λαμβάνονται μέτρα και να απαιτούν μέτρα όταν εξελίσσονται οι εκστρατείες πειθούς. Γιατί μπορεί οι ίδιοι να αποδεικνύονται πολιτικοί καιροσκόποι. Όμως με τον διαρκή αλληθωρισμό τους προς όλες τις κατευθύνσεις και προς όλα τα αιτήματα, βλάπτουν την κοινωνία. Σπέρνοντας τελικά, το δηλητήριο της αμφισβήτησης και για την πειθώ και για τα μέτρα. Και στο τέλος, ασφαλώς, θα τους καταψηφίσουν και οι εμβολιασμένοι και οι ανεμβολίαστοι. Αλλά, στο μεταξύ, ο ιός θα έχει κερδίσει χρόνο ζωής για να φέρει πόνο, ενώ ο τόπος θα έχει χάσει πολύτιμο χρόνο από το μέλλον του. Θα πρότεινα, λοιπόν, σε όσους επιμένουν σε αυτή την αδιέξοδη στάση να κάνουν το εμβόλιο της αλήθειας και της ευθύνης. Και απέναντι στην μετάλλαξη ''Δέλτα'' να μεταλλαχθούν οι ίδιοι προς το καλύτερο. Θα είναι ένα καλό νέο για την υγεία της δημόσιας ζωής».


Natura Hellas: Κοζάνη. Ο Δήμος Βοΐου καταδικάζει τη δηλητηρίαση ζώων\nΤα συνεργεία του Δήμου καταβάλλουν μεγάλη προσπάθεια ώστε να εντοπίσουν όλα τα δηλητηριασμένα ζώα και να τα απομακρύνουν ώστε να αποφευχθεί ο κίνδυνος μόλυνσης. Γνωρίζουμε ότι το πρόβλημα των αδέσποτων ζώων στη χώρα μας και στο Δήμο μας είναι μεγάλο. Όμως, σε καμία περίπτωση τέτοιου είδους ενέργειες δεν μπορούν να λειτουργήσουν ως επίλυση του προβλήματος. Η λύση μπορεί να επιτευχθεί μόνο με άμεση και ειλικρινή συνεργασία όλων των εμπλεκόμενων φορέων, με την κινητοποίηση όλων και την ενημέρωση του κόσμου. Η Δημοτική Αρχή Βοΐου σε συνεργασία και με τα φιλοζωικά σωματεία της περιοχής προσπαθεί να δώσει λύση στο πρόβλημα αυτό.


ΜΠΑΡΜΠΑΝΙΚΟΣ vs AVRAGIOZ: Η ΠΡΟΣΩΠΟΠΟΙΗΣΗ ΤΗΣ ΣΑΠΙΑΣ ΓΑΛΑΖΟΠΡΑΣΙΝΗΣ ΕΞΟΥΣΙΑΣ\nΗ ΠΡΟΣΩΠΟΠΟΙΗΣΗ ΤΗΣ ΣΑΠΙΑΣ ΓΑΛΑΖΟΠΡΑΣΙΝΗΣ ΕΞΟΥΣΙΑΣ\nΠώς το γόητρο της κυρα-Κούλας κατέκτησε τον Πολιτισμό μας\nΥπήρχε κάποτε μια κυρία περασμένης ηλικίας, ας την πούμε κυρία Κούλα, η οποία διαφήμιζε παντού τις γνωριμίες της.\nΈλεγε ότι γνώριζε υπουργούς, βουλευτές, δικαστές, γιατρούς… Δεν υπήρχε άνθρωπος εξουσίας και δύναμης που να μην γνώριζε! Έτσι έλεγε τουλάχιστον.\nΑν κάποια στιγμή έφευγε κάποιος στον στρατό, η κυρία Κούλα έλεγε στους γονείς του ότι μπορούσε να του πετύχει μια καλή μετάθεση. Τα ίδια έλεγε σε εκείνους που κυνηγούσαν μια θέση στο δημόσιο. Φτάνει να το ήθελες, και η κυρία Κούλα «θα μιλούσε σε κάποιον, για να γίνει η δουλειά σου»…\nΦυσικά, οι περισσότεροι την αντιμετώπιζαν με αδιαφορία και κάποια ενόχληση. Γιατί οι περισσότεροι άνθρωποι δεν χρειάζονται εξυπηρετήσεις. Επίσης έχουν και κάποιο εγωισμό.\nΕλάχιστοι λοιπόν ζητούσαν τη βοήθεια της κυράς Κούλας, και αυτό συνέβαινε μόνο όταν τα πράγματα έφταναν στο απροχώρητο.\nΑλλά όλοι σχεδόν την κρατούσαν «στα υπόψη» τους.\n«Πού ξέρεις; Ίσως και πράγματι να γνωρίζει όλους αυτούς που ισχυρίζεται», σκέφτονταν, και για αυτό την αντιμετώπιζαν με κάποια προσοχή και κάποιο σεβασμό.\nΜε αυτό τον τρόπο το «status» της ήταν πάντοτε υψηλό στις παρέες της, και ήταν και κάπως εξουσιαστική απέναντι στους γνωστούς και τους φίλους της…\nΚάποτε έφτανε βέβαια η στιγμή που κάποιος αποφάσιζε να την πλησιάσει. Ίσως να μην πήγαινε καλά η δουλειά του. Ίσως η κόρη του να χρειαζόταν μια μετάθεση που δεν μπορούσε να πάρει. Ίσως ο γιός του να προσπαθούσε να προσληφθεί σε κάποια δουλειά. Και τότε σκεφτόταν την κυρα Κούλα και τις γνωριμίες της. Ίσως θα μπορούσε «σπρώξει» την υπόθεσή του σε κάποιον από τους υψηλά ιστάμενους γνωστούς της. Τι είχε να χάσει άλλωστε;\nΤότε συνέβαινε σχεδόν πάντα το παρακάτω: Η κυρα Κούλα ζητούσε από τον απελπισμένο χαρτιά και ονόματα για να προωθήσει την υπόθεσή του. Τον διαβεβαίωνε ότι θα μιλούσε στον «γνωστό της» και ότι «σίγουρα θα γινόταν η δουλειά του».\nΜετά από μερικές μέρες, η κυρα Κούλα με κάπως αυστηρό βλέμμα, έπαιρνε παράμερα τον καημένο που ήθελε την εξυπηρέτηση, και του έλεγε χαμηλόφωνα, για να μην ακούσουν οι άλλοι, ότι τα χαρτιά του είχαν κάποιες «σημαντικές ελλείψεις που έκαναν ιδιαίτερα δύσκολη την προώθηση της υπόθεσής του» από τον Χ ή τον Ψ γνωστό της. «Αλλά μην ανησυχείς, κάτι θα καταφέρει ο γνωστός μου», καθησύχαζε τον απελπισμένο........ ............................................... ................................... .......................................\nΗ ΣΥΝΕΧΕΙΑ >>>>>>>> ΣΤΗΝ ΑΛΛΗ ΑΠΟΨΗ\nΕτικέτες βουλευτές, Δικαστές, Εξουσία, Πολιτική δύναμη, Πολιτισμός, Υπουργοί


Γυναικεία πουκάμισα 2021 σε εύρος τιμών 0 ως 803 από το Rouxa365\nΔεν βρήκαμε "Γυναικεια πουκαμισα 2021 σε ευρος τιμων 0 ως 803 απο το Rouxa365" εδώ.\nΕδώ θα βρεις online Γυναικεία πουκάμισα 2021 σε εύρος τιμών 0 ως 803 από το Rouxa365 στις καλύτερες τιμές της αγοράς. Όλες οι νέες συλλογές σε Γυναικεία πουκάμισα 2021 σε εύρος τιμών 0 ως 803 από το Rouxa365 για να επιλέξεις.\nσε εύρος τιμών 0 ως 803 από το Rouxa365 Βρές την καλύτερη τιμή για Γυναικεία πουκάμισα . Ανακάλυψε τα πιο όμορφα σχέδια σε Γυναικεία πουκάμισα. Αγόρασε Γυναικεία πουκάμισα από τα μεγαλύτερα Ελληνικά ηλεκτρονικά καταστήματα.


Home Υγεία και Ασφάλεια\nΗ Xtreme Lashes® είναι αφοσιωμένη στην ασφάλειά σας: προωθούμε μόνο ανώτερης ποιότητας προϊόντα στους επαγγελματίες της βιομηχανίας της Υγείας και Ομορφιάς. Και απαιτούμε επαγγελματική εκπαίδευση και πρακτική εξάσκηση.\nΔυο λόγια σχετικά με την Εκπαίδευση και την Ασφάλεια:\nΗ Xtreme Lashes® θεωρεί πως είναι ανεύθυνη στάση η πώληση προϊόντων επιμήκυνσης βλεφαρίδων χωρίς να απαιτείται επαγγελματική εκπαίδευση. Η αποστολή ενός DVD και ενός βιβλίου δεν είναι αρκετά. Είμαστε προσηλωμένοι στην ασφάλεια και την μακροπρόθεσμη υγεία των πελατών σας, της δουλειάς σας και της βιομηχανίας μας. Εξάλλου, η ακατάλληλη τεχνική εφαρμογής – που είναι πιθανότατο να συμβεί χωρίς σωστή εκπαίδευση- μπορεί να οδηγήσει σε τραυματισμούς. Η ακατάλληλη τεχνική εφαρμογής είναι μια καίρια ανησυχία μας για την ασφάλεια σας(π.χ. ακατάλληλα επίπεδα φορμαλδεΰδης στην κόλλα).\nΣε αντίθεση με άλλες εταιρείες για τις οποίες χρειάζεται να καλέσετε τον "εκπαιδευτή" να παραγγείλει τον εξοπλισμό σας, η Xtreme Lashes ® έχει ένα ειδικό εταιρικό Τμήμα Εκπαίδευσης το οποίο ρυθμίζει και διατηρεί τον έλεγχο της ποιότητας για την κατάρτιση του προγράμματος σπουδών. Οι εκπαιδευτές μας περνούν από εκτεταμένη κατάρτιση με συνεχή εκπαίδευση και αξιολόγηση για να διασφαλιστεί ότι οι τελευταίες τεχνικές βρίσκουν την εφαρμογή τους στο πρόγραμμα σπουδών μας. Η πρακτική εξάσκηση είναι απαραίτητη για την ασφαλή εφαρμογή των επεκτάσεων βλεφαρίδας! Η διαδικασία εφαρμογής, η οποία απαιτεί τη χρήση μιας ισχυρής και μακράς διάρκειας κόλλα και κοφτερών λαβίδων κοντά την περιοχή των ματιών, είναι πολύ προσεγμένη. Μόνο υπό την επίβλεψη ενός καλά εκπαιδευμένου διπλωματούχου εκπαιδευτή ένας εκπαιδευόμενος είναι σε θέση να μάθει πώς να τοποθετεί σωστά τα χέρια του, να παίρνει την βλεφαρίδα επέκτασης, να απομονώνει μια φυσική και να την εφαρμόζει με ασφάλεια και επιδεξιότητα. Στην πραγματικότητα, μόνο ένας διπλωματούχος επαγγελματίας εκπαιδευτής μπορεί να διακρίνει τις διαφορετικές ανάγκες κάθε εκπαιδευομένου, να τον βοηθήσει να ξεπεράσει τις αδυναμίες του και να ενδυναμώσει τις ικανότητές του. Ακόμη και σωστή στάση του σώματος και το ύψος του τραπεζιού παίζει ρόλο. Αν αναμένεις από ένα εκπαιδευόμενο να μάθει την εφαρμογή των επεκτάσεων των βλεφαρίδων χρησιμοποιώντας ένα βίντεο ή ένα DVD, είναι σαν να περιμένεις ένας μαθητή να μάθει πώς να κόβει τα μαλλιά ή να εκτελεί μια χειρουργική επέμβαση από ένα βίντεο ή DVD.\nΓια να εξασφαλίσετε την ασφαλή, την υγιεινή και όμορφη εφαρμογή επεκτάσεων των βλεφαρίδων, η Xtreme Lashes ® απαιτεί από τους εκπαιδευομένους να παρακολουθήσουν το πρόγραμμα πρακτικής και κατάρτισης. Η σωστή εκπαίδευση είναι απολύτως απαραίτητη για την ασφάλεια, καθώς και για την ομορφιά. Πιστεύουμε ότι είναι ανεύθυνο να πουλάς προϊόντα επέκτασης βλεφαρίδων χωρίς επαγγελματική πρακτική εκπαίδευση. Το να παρακολουθείς απλώς ένα βίντεο ή DVD δεν είναι αρκετό.\nΜια σημείωση σχετικά με την επιλογή Εταιρείας Επέκτασης Βλεφαρίδων:\nΗ Xtreme Lashes ® προτείνει τα ακόλουθα σε αδειούχους επαγγελματίες με δίπλωμα που ανησυχούν για την ασφάλεια και ενδιαφέρονται να γίνουν επιτυχημένοι στις τεχνικές επέκτασης βλεφαρίδων:\n* Επιλέξτε μια εταιρεία που απαιτεί πλήρη πρακτική κατάρτιση - για εσάς και την ασφάλεια της πελάτισσάς σας - καθώς και μακροπρόθεσμη υγεία. Αποφύγετε τις εταιρείες που προσπαθούν να σας πείσουν ότι μπορείτε να μάθετε την τεχνική της εφαρμογής επεκτάσεων των βλεφαρίδων κατά τρόπο ασφαλή και επιδέξιο παρακολουθώντας απλώς ένα βίντεο ή ένα DVD.\n* Επιλέξτε μια εταιρεία που πωλεί προϊόντα μόνο σε επαγγελματίες με άδειες και ισχυρά διαπιστευτήρια στην υγεία ή τη βιομηχανία της ομορφιάς.\n* Αποφύγετε τις εταιρείες που χρησιμοποιούν παραπλανητικές πληροφορίες ή εκφοβιστικές τακτικές όσον αφορά στην περιεκτικότητα σε φορμαλδεΰδη και την έγκριση από το FDA. Αυτές οι τακτικές βλάπτουν τη βιομηχανία μας και αποθαρρύνουν τη χρήση των επεκτάσεων βλεφαρίδων εντελώς.\n* Επιλέξτε μία εταιρεία η οποία διαθέτει ένα εκτενή κατάλογο των επεκτάσεων των βλεφαρίδων και αξεσουάρ με μια ποικιλία από επιλογές, συμπεριλαμβανομένων των ναυτιλιακών σε μια μέρα και τη 2η ημέρα παράδοση.\n* Επιλέξτε μια εταιρεία που έχει ένα Εταιρικό Τμήμα Εκπαίδευσης το οποίο απαιτεί από τους εκπαιδευτές τους να ολοκληρώσουν τη συνεχή εκπαίδευση και την ανταλλαγή βέλτιστων πρακτικών, ώστε να παρέχουν πάντα τις καλύτερες και τις πλέον πρόσφατες τεχνικές.\n* Αποφύγετε τις επιχειρήσεις που απαιτούν από εσάς να αγοράσετε ή προγραμματίσετε την κατάρτισή σας από έναν ανεξάρτητο εκπαιδευτή. Αυτή η κατάσταση δείχνει περιορισμένο έλεγχο της ποιότητας, διότι κάθε εκπαιδευτής ενεργεί ανεξάρτητα και τα κίνητρά του είναι μόνο να σας πουλήσει ένα κάθισμα στο εργαστήριο.\n* Επιλέξτε μια εταιρεία που έχει ένα εταιρικό γραφείο με τμήμα κατάρτισης, ομάδα ανάπτυξης, πλήρη εξυπηρέτηση πελατών και υποστήριξη της επιχείρησής σας.\nΟι καταναλωτές θα πρέπει να αποφεύγουν εταιρείες που καταφεύγουν στη χρήση παραπλανητικών τακτικών εκφοβισμού, προκειμένου να πωλήσουν τα προϊόντα τους. Με αυτό τον τρόπο οι εταιρείες αυτές απλώς προσπαθούν να αντισταθμίσουν τις αδυναμίες τους στην ποιότητα των προϊόντων, την κατάρτιση και την εξυπηρέτηση των πελατών. Αυτές οι τακτικές εκφοβισμού είναι ανειλικρινείς και κακή υπηρεσία στη βιομηχανία ομορφιάς.\nΠρόσφατα, λάβαμε τα αποτελέσματα ερευνών σχετικά με τη φορμαλδεΰδη που υπάρχει στην κόλλα επέκτασης των βλεφαρίδων. Ορισμένες έρευνες ρώτησαν, αν υπάρχει η εγκεκριμένη ποσότητα FDA στην κόλλα της εταιρείας μας. Ανακαλύψαμε ότι αυτές οι έρευνες σχετίζονται άμεσα με παραπληροφόρηση που δημοσιεύεται από ανταγωνίστρια εταιρεία στην επέκταση των βλεφαρίδων στην ιστοσελίδα τους και το έντυπο διαφημιστικό υλικό.\nΠαρόλο που σεβόμαστε τον ανταγωνισμό, είμαστε υποχρεωμένοι να απαντήσουμε σε αυτές τις έρευνες, δεδομένου ότι απορρέουν από αυτό που θεωρούμε ότι είναι ψευδής διαφήμιση η οποία βλάπτει την φήμη της βιομηχανίας επεκτάσεων βλεφαρίδων στο σύνολό της. Δυστυχώς, αυτή η μία εταιρεία στις ΗΠΑ προσπάθησε να θέσει θέμα ασφάλειας που σχετίζεται με όλες τις "μη-αμερικανικές" κόλλες επέκτασης των βλεφαρίδων - με βάση την περιεκτικότητά τους σε φορμαλδεΰδη. Ισχυρίζονται ότι διαθέτουν τη μόνη κόλλα απαλλαγμένη από "φορμαλδεΰδη. Κατά τη γνώμη μας, η εταιρεία αυτή έχει προσφέρει κακή υπηρεσία στη βιομηχανία μας και δημιούργησε περιττές ανησυχίες για την ασφάλεια σχετικά με την έκθεση στη φορμαλδεΰδη από τις κόλλες στις βλεφαρίδες επέκτασης.\nΜια σημείωση για τις Κυανοακριλιούχες Κόλλες και τη Φορμαλδεΰδη:\nΟι Xtreme Lashes κόλλες ® είναι κατασκευασμένες με τις ίδιες ιδιότητες και τα συστατικά που βρίσκονται σε ιατρικές κόλλες ποιότητας και χρησιμοποιούνται από χειρουργούς για να κλείσουν τις πληγές από τραύματα χωρίς ράμματα.\nΔεύτερον, όλες οι Κυανοακριλιούχες ιατρικές κόλλες περιέχουν εξαιρετικά μικρές ποσότητες φορμαλδεΰδης. Η Φορμαλδεΰδη σε εξαιρετικά χαμηλά επίπεδα θεωρείται αμελητέα - βλ. παρακάτω.\nΤρίτον, η εκτεταμένη επιστημονική και ιατρική έρευνα μας, αποκάλυψε ότι δεν υπάρχει καμιά εντελώς "απαλλαγμένη από φορμαλδεΰδη" κόλλα Κυανοακρυλικής ένωσης.\nΣτις 25 Σεπτέμβρη 2006, η κόλλα από την εταιρεία που ισχυρίζεται ότι προμηθεύει κόλλα «απαλλαγμένη από φορμαλδεΰδη» δοκιμάστηκε από τρίτο ανεξάρτητο εργαστήριο και διαπιστώθηκε ότι περιέχει 2,0 ppm (μέρη ανά εκατομμύριο) της ουσίας φορμαλδεΰδης. Ακόμα κι αν αυτό είναι ένα πολύ μικρό ποσοστό της ουσίας φορμαλδεΰδης, είναι 5 φορές μεγαλύτερο της φορμαλδεΰδης που βρέθηκε στη δική μας HP-Α κόλλα που δοκιμάστηκε σε μόλις 0,4 ppm, φορμαλδεΰδης και σχεδόν 3 φορές της ποσότητας φορμαλδεΰδης που βρέθηκε στην HP-3 κόλλα μας που δοκιμάστηκε σε μόνο 0,7 ppm φορμαλδεΰδης.\nΑυτά τα επίπεδα φορμαλδεΰδης είναι πραγματικά αμελητέα, δεδομένου ότι είμαστε εκτεθειμένοι σε φορμαλδεΰδη καθημερινά! Η Φορμαλδεΰδη εκλύεται στην ατμόσφαιρα από διάφορα καταναλωτικά προϊόντα όπως τα δομικά υλικά, τα χαλιά, τα ρούχα, τα έπιπλα σπιτιού.\nΠολλά προϊόντα που περιέχουν φορμαλδεΰδη, όπως συμβαίνει με την περίπτωση της κόλλας επέκτασης βλεφαρίδων, δεν έχουν την ουσία φορμαλδεΰδη καταγεγραμμένη στον κατάλογο των συστατικών τους, επειδή το ποσοστό είναι αμελητέο.\nΗ πρωταρχική ανησυχία σχετικά με τη φορμαλδεΰδη είναι η έκθεσή μας σε αυτήν μέσω της εισπνοής των αερομεταφερόμενων υλικών. Για να θέσουμε το θέμα φορμαλδεΰδης σε μια προοπτική, παρακαλούμε να λάβετε υπόψη τις ακόλουθες πληροφορίες. Εάν ένας τεχνικός χύσει από ένα ολόκληρο γεμάτο μπουκάλι HP-3 κόλλα με 0,7 ppm (μέρη ανά εκατομμύριο), φορμαλδεΰδη, και αφήσει το περιεχόμενο να εξατμιστεί σε ένα μικρό (Χ 12 '12') κλειστό δωμάτιο, η περιεκτικότητα σε φορμαλδεΰδη στο δωμάτιο θα αυξηθεί μόνο κατά ένα εξαιρετικά μικρό ποσοστό 0,12 ppb (μέρη ανά δισεκατομμύριο). Εάν ο τεχνικός χύσει από 10 γεμάτα μπουκάλια HP-3, η περιεκτικότητα σε φορμαλδεΰδη στο δωμάτιο θα αυξηθεί μόνο κατά 1,2 ppb.\nΓια σκοπούς σύγκρισης, σημειώστε ότι η Αμερικανική Υπηρεσία Προστασίας Περιβάλλοντος (EPA) διενήργησε έρευνα για τα αερομεταφερόμενα επίπεδα φορμαλδεΰδης εντός των σπιτιών σε ολόκληρες τις ΗΠΑ (1). Η Φορμαλδεΰδη τείνει να συγκεντρώνεται σε εσωτερικούς χώρους, όπου απελευθερώνεται από διάφορα καταναλωτικά προϊόντα, όπως τα δομικά υλικά, τα χαλιά και τα έπιπλα σπιτιού. Τα επίπεδα αερομεταφερόμενης φορμαλδεΰδης στα σπίτια σε όλες τις ΗΠΑ κυμαίνονταν από το χαμηλό των 100 ppb μέχρι το υψηλό των 3.680 ppb. Έτσι, το ποσοστό της φορμαλδεΰδης που βρέθηκε σε ορισμένα σπίτια είναι πάνω από 30.000 φορές περισσότερο από το ποσοστό της φορμαλδεΰδης το οποίο απελευθερώνεται στην ατμόσφαιρα από την εξάτμιση γεμάτου μπουκαλιού HP-3 κόλλας σε ένα κλειστό μικρό δωμάτιο.\nΓια περαιτέρω σύγκριση, το αμερικανικό Υπουργείο Υγείας και Ανθρώπινων Υπηρεσιών διεξήγαγε μια έρευνα για το επίπεδο φορμαλδεΰδης στον ατμοσφαιρικό αέρα των αστικών περιοχών(2). Οι μέσες συγκεντρώσεις που αναφέρθηκαν στις ΗΠΑ ήταν της τάξης των 11 ppb έως 20 ppb - σε εξωτερικούς χώρους. Έτσι, ο εξωτερικός αέρας στις ΗΠΑ μπορεί να έχει πάνω από 160 φορές περισσότερη φορμαλδεΰδη από το ποσοστό της φορμαλδεΰδης που απελευθερώνεται στην ατμόσφαιρα από μια εξάτμιση ενός γεμάτου μπουκαλιού HP-3 κόλλας σε ένα κλειστό μικρό δωμάτιο.\nΤα επίπεδα της περιβαλλοντικής φορμαλδεΰδης στα οποία οι άνθρωποι είναι εκτεθειμένοι καθημερινά είναι ελάχιστα σε σχέση με το μικρό ποσοστό της έκθεσης στη φορμαλδεΰδης από την κόλλα στις επεκτάσεις βλεφαρίδων - ακόμη και στο ακραίο παράδειγμα που δίνεται παρακάτω - αν 10 μπουκάλια της HP-3 κόλλας χυθούν σε ένα κλειστό μικρό δωμάτιο.\nΗ Xtreme Lashes ® είναι αφοσιωμένη στο να παρέχει την υψηλότερη ποιότητα των προϊόντων, την πιο ολοκληρωμένη πρακτική εκπαίδευση, την καλύτερη εξυπηρέτηση των πελατών και υποστήριξη της επιχείρησής σας στον κλάδο της βιομηχανίας της ομορφιάς. Είμαστε περήφανοι για ότι ηγούμαστε στον τομέα αυτό με τον πιο εκτενή κατάλογο προϊόντων, ένα ειδικό τμήμα κατάρτισης--εκπαίδευσης και θα συνεχίσουμε να εργαζόμαστε επιμελώς για την περαιτέρω βελτίωση των προϊόντων μας και την εξυπηρέτηση των πελατών μας.


Φθιώτιδα: Ανήλικοι δραπέτες με κλεμμένο ταξί – Άγρια καταδίωξη τα ξημερώματα! | TROKTIKO 2\n« Έσπασαν σταθμευμένο ταξί στην Ξάνθη – Άρπαξαν ένα ράδιο cd και…\nΜήπως το “παζάρι” για 4 άδειες αφορά 4 μπουκέτα καναλιών; »\nΦθιώτιδα: Ανήλικοι δραπέτες με κλεμμένο ταξί – Άγρια καταδίωξη τα ξημερώματα! Δημοσιεύτηκε 16/02/2016 Έπεσαν πάνω σε κολόνα με το ταξί, ωστόσο κατάφεραν και διέφυγαν…Συνεχίζονται οι έρευνες στην ευρύτερη περιοχή της ανατολικής Φθιώτιδας για τον εντοπισμό των δυο ανηλίκων δραπετών, που το έσκασαν τη νύχτα από ίδρυμα του Βόλου και αναστάτωσαν και ακολούθησε ένας χαμός.\nΣύμφωνα με το ρεπορτάζ οι δυο ανήλικοι δραπέτευσαν από το ίδρυμα κράτησης ανηλίκων του Βόλου μαζί με άλλους 4 κρατούμενους. Οι δυο από αυτούς προσπάθησαν να κλέψουν ένα μηχανάκι στην πόλη του Βόλου. Έγιναν όμως αντιληπτοί και εγκατέλειψαν την προσπάθεια.\nΣτη συνέχεια σταμάτησαν ένα ταξί το οποίο οδηγούσε γυναίκα. Την κατέβασαν με τη βια, τη χτύπησαν και της πήραν το ταξί, ένα Skoda Octavia.\nΗ αστυνομία που ενημερώθηκε άμεσα από τη σοκαρισμένη γυναίκα, κατάφερε να τους εντοπίσει την ώρα που έβγαιναν από το Βόλο. Οι ανήλικοι δραπέτες αρνήθηκαν να σταματήσουν σε σήμα που τους έγινε και έτσι ξεκίνησε καταδίωξη.\nΟι δυο ανήλικοι κατάφεραν να φτάσουν μεχρι τη Στυλίδα, όπου έπεσαν σε μπλόκο της αστυνομίας. Για να το αποφύγουν μπήκαν μέσα στην πόλη της Στυλίδας, οδηγώντας πολύ επικίνδυνα και με μεγάλη ταχύτητα.\nΣτις 5:30΄ τα ξημερώματα οι κάτοικοι της Στυλίδας πετάχτηκαν από τα κρεβάτια τους ακούγοντας τις σειρήνες των περιπολικών. Τελικά το ταξί χτύπησε με ταχύτητα πάνω στο πεζοδρόμιο και στη συνέχεια σε μια κολόνα.\nΟι δυο δραπέτες παρ΄ όλα αυτά κατάφεραν να διαφύγουν τρέχοντας και να εξαφανιστούν μέσα στο σκοτάδι.\nΣτην αστυνομική Δ/νση Φθιώτιδας σήμανε συναγερμός και στην Στυλίδα κατέβηκαν ισχυρές αστυνομικές δυνάμεις, ακόμα και η Α΄ ΟΠΚΕ Φθιώτιδας, όπου άρχισαν να χτενίζουν την ευρύτερη περιοχή, χωρίς όμως να καταφέρουν να εντοπίσουν τους ανήλικους δραπέτες.\nShare the post "Φθιώτιδα: Ανήλικοι δραπέτες με κλεμμένο ταξί – Άγρια καταδίωξη τα ξημερώματα!"